Neil LaBute The shape of things Traducerea: Vlad Massaci Personaje: Evelyn Adam Jenny Phillip Un muzeu Linişte Întuneric O tânără stă în apropierea unui cordon de mătase care marchează un spaţiu interzis Ţine în mână o doză şi priveşte intens o statuie înaltă reprezentând un bărbat După o vreme, un tânăr în uniformă trece peste cordon şi se apropie de ea Adam: … Sunteţi prea aproape Alo? Ahm, n-aveţi voie să treceţi peste… Evelyn: Ştiu Nu mă cheamă „alo” Adam: Nu, scuze, dar, ahm… Evelyn: Chiar asta am vrut Să trec peste… Adam: Cum? Da, mi-am închipuit Adică, felul în care aţi făcut-o, cumva cu intenţie Dar e interzis Evelyn: Ştiu Tocmai d-aia am încercat… Adam: De ce? Evelyn: Ca să văd ce se-ntâmplă Adam: Aşa… Mda… Eu Evelyn: ”Eu”? Adam: Nu, vreau să spun că eu trebuie să plec Nu, eu trebuie să trec înapoi, ceea ce am şi făcut, şi trebuie să vă rog şi pe dumneavoastră să treceţi înapoi Vreţi, vă rog? Să treceţi înapoi? Evelyn: Şi dacă cineva nu vrea? Ce se-ntâmplă? Adam: …nu vreţi să treceţi înapoi? Evelyn: Nu Adică, ba da, o să trec probabil, dar, numai aşa, de curiozitate: ce-ar fi dacă nu? Adam: Păi…pff, bună întrebare Nu s-a mai întâmplat Nu mi s-a mai întâmplat decât de patru ori până acum, dar, de fiecare dată, au trecut înapoi Evelyn: Şi ce-ar fi să fiu eu prima? Prima care nu dă înapoi Ce-ar fi? Adam: Habar n-am… eu îmi termin tura în circa zece minute, probabil că n-ar fi decât c-o să stau aici şi-o să am grijă să n-atingeţi nimic Evelyn: Pe bune? Adam: Da, da Pot să parlamenteze cu dumneavoastră cei din tura următoare, să vă dea afară şi aşa mai departe Evelyn: Deci nu mă luaţi pe sus, sau aşa? Adam: Nuuu Ar fi prea… ştiţi dumneavoastră Ar fi ditamai stress-ul Până la urmă ne tăvălim pe jos, dumneavoastră daţi în judecată muzeul sau pe mine, şi dup-aia sunt concediat fiindcă mi-am făcut datoria Nu e cazul… (pauză foarte scurtă) Totuşi, n-aţi vrea s-o faceţi, de dragul meu? Evelyn: Ce, să mă tăvălesc pe jos, sau să vă dau în judecată? Adam: Nu, să treceţi înapoi… ar fi foarte drăguţ din partea dvs Evelyn: Nu cred Adam: Ba da, ar fi foarte amabil… Evelyn: Vreau să zic „nu cred” că vreau să… Adam: Dar mai devreme aţi spus că probabil… Evelyn: Da, „probabil” Şi m-am răzgândit Adam: Hei, doar n-aveţi de gând să-mi stricaţi week-end-ul, nu? Evelyn: N-am intenţia asta, dar…nici n-aş avea ceva împotrivă Adam: Păi, dacă o să faceţi pe nebuna până la capăt, atunci va trebui să scriu un raport, şi atunci va trebui să stau aici, cel puţin până pe la şase, şase jumate, iar eu mai am şi un al doilea job… Evelyn: Astă-seară, vineri seara!? Adam: Yep, la videotecă… Evelyn: Vineri seara, cum aşa? Adam: …pentru bani Evelyn: Normal… scuze (îl priveşte mai atentă) Aaaaa, sigur! Acolo te-am văzut Mi se pare că m-ai ajutat cu ceva Adam: Da? Cu ce? Evelyn: Hmm, hmm, „Portretul lui Dorian Gray”… mi l-ai găsit la „clasici” în loc de „filme de artă” Cineva îl pusese unde nu trebuie Adam: Aşa e, îmi amintesc Da, în spatele lui „Cabaret”, catastrofa Joel Grey… Evelyn: Exact, mi-ai zis că l-ai mai găsit o dată lângă „Dirty Dancing”, sau aşa ceva… Adam: Aşa e, ai dreptate… ce comic Evelyn: Oricum, m-ai ajutat Foarte drăguţ din partea ta… Adam: Mulţumesc Ce-ar fi să-mi faci şi tu mie o plăcere? Evelyn: Te referi la…? (arată cordonul despărţitor) Adam: Da Evelyn: Nu, din păcate nu ţine Adam: De ce nu? (arată) Sculptura e suficient de mare Poţi s-o admiri (savurezi) mai bine de departe… Evelyn; Vrei să-ţi spun adevărul? Tocmai mi-am adunat tot curajul de care sunt capabilă, şi dacă trec înapoi, probabil c-o să mi-l pierd de tot şi o să mă car… Adam: Şi cam în vederea a ce ţi-ai adunat curajul? Evelyn: Vroiam să lucrez un pic la statuia asta Adam: Ooooo (indicând) Ăla e grafitti? Evelyn: Da Adam : Tare… de acolo, din spate, mi-am zis c-oi fi vreo femeie de serviciu, cu sprayu’ de curăţat… (îşi zâmbesc) Nu e tocmai frumos să intri cu grafitti într-un muzeu Îţi garantez că cei de aici vor înţelege greşit… Evelyn : Şi cum vor înţelege? Adam: Cred că la grafitti reacţia generală e „marş afară!”… Ce vroiai să faci mai exact? Evelyn: Vroiam să fac ceva cu tipu’ ăsta dezbrăcat Să-l mâzgălesc sau aşa… Adam: Adică să-l faci de culoare, sau cum? Evelyn: Mai degrabă să-i fac un sex mare, dar treacă de la mine… Adam: Dar ai putea să-i colorezi sexul, nu? Evelyn: (trebuie să zâmbească) Aşa e Ar arăta oarecum comic… Adam: Deşi cred că un penis de graffiti e oarecum ciudat… (pauză scurtă) Vrei să i-l faci peste frunze, sau nu contează unde? Evelyn: Probabil că aş urmări adevărul anatomic Adică dacă tot o fac, atunci măcar să… Adam: S-o faci cum trebuie? Neapărat Ar fi cu totul deplasat să te întreb „de ce”? Evelyn: De ce „scula”? Adam: Mhm Vreau să zic că, unde tocmai sunt gata să sar pe tine în secunda-n care ridici spray-ul, ar fi folositor să ştiu pentru raportul meu… Evelyn: Pentru că nu-mi place arta care nu e adevărată Adam: „Adevărată” Cum adică? Evelyn: Adică falsă Arta falsă O urăsc… (trec alţi vizitatori; cei doi se uită după ei) Adam: Nu, termenii îmi sunt clari, deşi amândoi sunt destul de subiectivi: „artă”, „adevăr” Evelyn: Tocmai! Asta şi face ca arta să fie frumoasă… e subiectivă Adam: Corect, dar atunci nu înţeleg ce urmăreşti La modul concret… N-a spus Oscar Wilde ceva de genul: „în artă nu există adevăr general-valabil”?… sau pe-aproape? Evelyn: Da… foarte bine „Adevărat în artă este lucrul al cărui opus este de asemenea adevărat” Corect, dar asta este o estetică Eu vorbesc de practică, de cenzură (arată) Uite sculptura asta: e falsă, nu-i adevărată Şi câtă vreme arta mincinoasă… Adam: Nu, nu Ăsta e un Fornicelli Absolut sigur Scrie pe plăcuţă… Evelyn: Da, dar acest chiloţel din foi de viţă nu e Adam: Nu? Şi atunci ce e? Un fel de apărătoare ca la stripperi? Evelyn: Nu E un ghips… a fost adăugat mai târziu, la cererea unui comitet popular A fost un fel de acţiune de strângere de semnături, şi s-a adăugat chestia asta Şi arta a fost deposedată de subiectivitatea ei Adam: Pe bune? N-am ştiut… când s-a întâmplat asta? Evelyn: Acum opt sau nouă ani Oricum eu nu eram încă aici Lumea avea ceva cu „chestia” lui S-a socotit că forma era prea realistă Tipu’ ar trebui să fie - nu-i aşa? - Dumnezeu… d-aia au fost aşa de indignaţi Adam: Hm Normal Păi el nici n-ar trebui să aibă aşa ceva, nu? Evelyn: Corect, dar în fond de ce nu? Vorbim totuşi de „creator” Ia uite, i se vede… uite acolo, sub struguri, i se văd… Adam: Strugurii Da, ai perfectă… hm, nici măcar n-au făcut o treabă ca lumea O bătaie de joc! Evelyn: Hai să zic: dacă trebuie, trebuie Dar măcar fă-o ca lumea Adam: Corect Măcar fă-o ca lumea: de ce să-i mâzgăleşti scula? Te întreb doar aşa, din curiozitate De ce nu-i dai ghipsul jos şi-i faci, mă-nţelegi, tufişul vizibil… dacă tot ai… gânduri Evelyn: Pentru că Asta ar fi, cum să spun… previzibil Adam: Aha… Eşti studentă, sau e vorba de anarhie din principiu? Evelyn: Studentă Adam: Şi eu Evelyn: Da? La ce eşti principal? Adam: Ăămmm… Împrumuturi pentru perioade de şcolarizare, principal, dar mi-am mai luat şi nişte seminarii de anglistică Tu eşti la arte? Evelyn: Mhm Pe diplomă Teorie şi critică aplicată… Adam: Aha Şi atunci, ăsta e, aşa, un fel de proiect? Evelyn: Nu, proiectul tocmai trebuie să-l încep, pentru diplomă Un fel de mare chestie de „instalaţii” Adam: Bun cuvânt acesta, nu? „Chestie” Evelyn: Da… (arată spre statuie) În tot cazul, asta e doar o păsărică de-a mea… Adam: Diplomă? Păi, atunci îţi dai statu’?… Evelyn: În mai Adam: Aaaaa Eu sunt abia în anu-ntâi… Evelyn: Arăţi mai mare Adam: Da, păi chiar sunt În orice caz, am trecut de douăzeci… Am muncit câţiva ani Pentru bani Evelyn: Şi degeaba: încă mai ai două job-uri… Adam: Nu uita creditul pentru studii… Evelyn: Corect Asta înseamnă că în principiu îţi merge… de căcat Adam: Yep Dar măcar sunt cult în cap, deci înţeleg că-mi merge de căcat… (Stau un pic El se uită la ceas, ea agită spray-ul ) Evelyn: Eşti drăguţ Nu-mi place tunsoarea… Adam: Mulţumesc Cred… Evelyn: Nu, pe bune Chiar eşti drăguţ, dar n-ai stilul care trebuie Mă refer la păr Lasă-l, pur şi simplu, natural… Adam: Bine, o să-ncerc… Evelyn: Schimbul tău întârzie… Adam: Da Tipic… Evelyn: Şi trebuie să stai la post până te-nlocuieşte, sau…? Adam: Nu, trebuie doar să cobor şi să-mi perforez cartela Sunt foarte scrupuloşi cu chestia asta… Evelyn: Atunci, mai bine te-ai duce… Adam: Bine Pot… să te sun? Evelyn: De ce să mă suni? Adam: Să te sun doar Vorbim, facem pe nebunii, mâncăm undeva… Evelyn: Aşa… bineînţeles Dar e voie? Adam: Ce, să mănânci? Evelyn: Să agăţi vizitatoare Adam: …Mmmnu, şi la asta avem nişte reguli foarte stricte, dar… Evelyn: Ah, marele „dar” Adam: Exact Îmi asum riscul Evelyn: …răspuns corect, „greieraş” Adam: Hm? Evelyn: „Kung fu” Serialul Când era el mic, mai ştii? Banditul cu lentilele alea de contact şi… Adam: A, da… bineînţeles „Greieraşul” Nu prea mă uit la televizor… Evelyn: Fraţii mei erau înnebuniţi după serialul ăsta Şi, vrei numărul meu de telefon? Adam: Neapărat! (caută) Rahat, n-am nimic de scris Evelyn: Nici eu (Se gândeşte) Asta… Adam: Ce? Evelyn: Geaca Scoate-o un pic Adam: A, asta… Evelyn: Ce? Adam: Asta e-a mea… nu e de la uniformă Evelyn: Bun, înseamnă c-o porţi mereu Aşa şi-arată (Adam se conformează Întinde jacheta pe jos, iar ea scoate capacul de la doza de spray şi pulverizează numărul ei de telefon pe căptuşeală ) Evelyn: Nu-ţi fie frică Se usucă imediat Adam: Mulţumesc Okay, atunci o să… da (se uită în jur) Baftă cu… Mă bucur că te-am cunoscut Pe curând Evelyn: Da, şi eu pe tine Adam îi zâmbeşte, se uită în jur, pleacă Evelyn rămâne singură, se întoarce spre statuie şi se pregăteşte s-o vopsească Se aud biluţele din doză Sala de aşteptare a unui restaurant Adam stă lângă Evelyn Arată uşor schimbat, nu mai la fel de masiv, iar părul îi stă normal Poartă aceeaşi jachetă pe braţ Evelyn: ba da Sigur Adam: Da? Evelyn: Absolut Adam: Nu ştiu Mie mi se pare că arăt… Evelyn: Se observă imediat Zău Adam: Serios? Evelyn: Zău Şi tunsoarea… punem pariu că prietenii tăi o să-şi dea seama? Pe douăzeci de dolari Adam: Mă bucur… Eu chiar nu sesizez… Douăzeci de dolari? Evelyn: Da E normal, tu te vezi în fiecare zi, la duş, când te-mbraci, dar… Adam: Dar şi tu mă vezi în fiecare zi Evelyn: Dar nu te văd la duş, şi nici când te-mbraci Adam: Nu, dar mă vezi în fiecare zi Cel puţin de când… Evelyn: Ştiu Glumeam Adam: A, okay… Mi-ar plăcea Evelyn: Ce? Adam: Să mă vezi, dacă vrei Îmi place fiecare secundă când suntem împreună Mi-ar plăcea să… Evelyn: Cere şi ţi se va da Adam: Păi, cer Te rog Evelyn: Şi ţi se va da… (un sărut pe fugă; el se uită în jur) Adam: D P A Dovadă publică de afecţiune Nu-s obişnuit cu asta Evelyn: Nu? Pe mine nu mă deranjează… Adam: Pe bune nu? Evelyn: Pe bune Cine ce treabă are? Ne pupăm când vrem, putem s-o şi facem la wc-ul restaurantului… pe cine deranjăm? Adam: Păi, întâi ar fi şefii restaurantului… Evelyn: Da, dar de ce să le pese? În fond suntem amândoi adulţi… Adam: Cred că mai bine nu discutăm asta cu Jenny şi Phillip, când vin … Pe bune, mie-mi place discuţia, şi chiar ai dreptate într-un fel, dar… Evelyn: Cum vrei Înţeleg Adam: Dar mai vorbim despre asta odată Evelyn: Odată… cu plăcere Adam: Să arunc o privire la bărbaţi? (râde) Eşti foarte mişto Evelyn: Mă bucur Şi tu eşti foarte mişto, pe bune Uită-te un pic la tine! Adam: …ei, de la un pic de jogging Evelyn: Nu, nu Nu-i doar asta… Faci jogging, te hrăneşti mai bine, mai tragi de fiare? Adam: Bineînţeles… bine, azi nu, dar… Evelyn: E-n regulă Adam: Nu, chiar o fac Mă rog, clar, e chestie de obişnuinţă, ai dreptate… Evelyn: Îţi place? Adam: Sincer?… Nu Pentru mine e ca ciuma! (râd amândoi) Evelyn: De ce? Adam: Fiindcă sugestia a venit de la tine E cumva ridicol, dar aşa e… Evelyn: Dar nu trebuie să faci dacă nu-ţi place Adam: Ba trebuie De ce să nu faci? Dac-o faci pentru cineva… Adică, o fac pentru tine Evelyn: O să-ţi schimbe viaţa Serios… Adam: Da Evelyn: Ţi-am făcut câteva sugestii, şi deja îţi schimbi toată viaţa Sunt foarte mândră de tine Adam: Mulţam, „enry iggins” (cockney) Evelyn: Poftim? Cine e… Adam: Nimic E dintr-o carte De fapt, o piesă de teatru Evelyn: Aha Mai ţii jurnal? E foarte util… Adam: Da Evelyn: Pot să-l citesc şi eu? Adam: … Odată Evelyn: Bine (tac o clipă; Evelyn se uită la ceas) Adam: Şi tu? Evelyn: Ce-i cu mine? Adam: Exact - eu nu ştiu nimic despre tine Evelyn: Ce? Adam: Nimic Nu ştiu nimic despre tine… Evelyn: Normal! Adam: Nu-i chiar… Evelyn: Cum mă cheamă? Adam: Evelyn Evelyn: De unde vin? Adam: Illinois De lângă Chicago? Evelyn: Da Câţi ani am? Adam: ăăă… 25, poate Evelyn: Corect, aproape 26 Zodia? Adam: Gemeni, cred Evelyn: Castor şi Pollux, exact Adam: Înseamnă că ai dublă personalitate? Evelyn: Nu Înseamnă că m-am născut în iunie Adam: Aha Şi eşti… sculptoriţă, artistă, nu?… Evelyn: Yep Mai vrei să ştii ceva? Adam: Da… tot! Evelyn: Atunci întreabă… Adam: Deci… tu de ce mă bombardezi tot timpul cu întrebări, dacă nu e mare chestie? Evelyn: Pentru că îmi stârneşti curiozitatea Sunt un om curios Adam: Păi şi eu sunt un om curios! Evelyn: Cum ziceam… întreabă! Adam: …cum se face că mă placi? Evelyn: Poftim? Adam: Pe mine… Cum de mă placi tocmai pe mine? Eu sunt nimeni, adică… în timp ce tu eşti, aşa… Evelyn: Lasă asta, okay? Ăsta e singurul lucru care nu-mi place la tine: ce crezi tu despre tine; sau ce nu crezi tu despre tine Nesiguranţa asta Mă placi? Adam: Bineînţeles, ştii asta! Evelyn: Ai impresia că eu te plac pe tine? Mm? Adam: Da… aşa pare Evelyn: Te plac Crezi că sunt deşteaptă? Adam: Cred că eşti grozavă… şi ai şi un fund senzaţional Trebuia s-o spun Evelyn: Nu era la mine pe listă, dar, oricum, mulţumesc Adam: Cu plăcere Evelyn: Unde rămăsesem? Crezi despre mine că ştiu ce vreau? Aşa, la modul general… Adam: Absolut Evelyn: Şi atunci, n-ar fi cazul să crezi şi că ştiu ce simt? Adam: Ba da, ai perfectă dreptate… Evelyn: Nu mai întreba dacă vezi cu ochii Adam: Cum poate emite asemenea înţelepciuni cineva cu un asemenea fund… Evelyn: (jucat) Mă pupi, greieraş… (se sărută, când intră o tânără pereche) Jenny: Hopa,hopa… D P A Phillip: Adam, cred că nimeni pe lumea asta nu moare să-ţi admire ţie afecţiunea… mai ales înainte de masă Adam: Evelyn, el este Phillip, şi ea este Jenny, logodnica lui… (toţi spun hello) Phillip: Mda, păi să ne găsim o masă şi… (se întrerupe brusc, şi-l priveşte pe Adam) Ce-i cu tine, ai slăbit cumva? Adam: Un pic, poate Jenny: Nu, nu, ai o freză nouă, este? Adam: Ăăm, da Şi asta Phillip: Hm Atunci să… mergem (Jenny şi Phillip o iau înainte Evelyn îl priveşte pe Adam Acesta scoate o hârtie de 20 şi i-o dă ) Un living (Adam şi Evelyn stau pe o canapea, Jenny şi Phillip pe fotolii, vizavi Fiecare ţine un pahar plin în mână ) Adam: …mai zi o dată Ce vreţi să faceţi? Phillip: Subacvatic Ne căsătorim sub apă… Adam: Faceţi mişto! Phillip: Ca în pozele alea din „Life”, ceva de genul ăla Pe bune Jenny: Vrem să facem şi noi o dată ceva ieşit din comun… Evelyn: Asta o să v-ajungă… Adam: Dar e total aiurea Şi noi, dacă venim, trebuie să… Phillip: Logic Cu noi în bazin Jenny: Nu, iubitule, nu ziceam că… Phillip: Mă rog, nu ne-am pus încă de acord cu toate aspectele, dar… Jenny: Papa n-ar face asta nici mort Maică-mea da, dar papa, în nici un caz… Phillip: Bine, poate că oamenii s-ar putea uita prin geam, sau aşa, dar mie mi-ar plăcea mai mult să fie cu mine în bazin (îşi bea paharul şi se uită la Adam) Adam: E cam stupid… Evelyn: Mie mi se pare super, e foarte… Phillip: (către Evelyn) Ei, nimeni nu se-aştepta ca prietenul meu, aici de faţă, să sară-n sus Nu mai ştiu pe nimeni care să fie aşa de puţin dornic de aventură ca el… Evelyn: Pe bune? Phillip: Absolut! Şi asta, cu însurătoarea? Ho, ho, nici nu se pune problema, sorry Nopţi întregi a trebuit să-l ascult pe tipul acesta spunând: „Nu cu mine, moşule, nu mă prinzi pe mine în lanţ Nexam…” Evelyn: Zău? Interesant… Adam: Te rog, nu-i mai încuraja şi tu Nu trebuie să-i încurajezi pe ăştia doi, colegii mei de cameră… Phillip: Foştii tăi colegi de cameră Adam: Garantat că arăt ca un bou, în costum de scafandru Phillip: Acum, nu mai face şi tu pe deşteptu’… nu uita că era cât pe ce să te prindă pe tine (Adam râde subţire; Evelyn nu-nţelege) Adam: Ştiu, ştiu… Phillip: Este? Evelyn: Nu-nţeleg: ce?… Phillip: I-am suflat-o pe Jenny… Adam: Mda… Phillip: Ba chiar aşa! (către Jenny) Zi şi tu! Jenny: Ba nu Termină acum… (către Evelyn) Adam şi cu mine am fost la acelaşi seminar Şi n-a-ndrăznit niciodată să mă-ntrebe dacă vreau să ies cu el Evelyn: Aşa e? Adam: Cam aşa… Jenny: Am stat unu’ lângă altul patru luni – îi ceream un pix – clip-clip din ochi, mă rog, un semestru întreg a făcut pe călugărul… În orice caz, o dată îl aştepta Phil, după un seminar: mă vede, şi-n seara aia am şi ieşit la un film Phillip: Ce s-o mai lungim… sunt irezistibil, aşa să-mi ajute Dumnezeu Adam: Să ne-ajute pe toţi… (râs general) Evelyn: Ei, să revenim: mie mi se pare super E foarte mişto că mai există oameni gata să rişte un pic Să se maimuţărească, sau să arate altfel, sau aşa Bravo! (ridică paharul) Pentru cei cu coaie… (Toţi ciocnesc, chiar şi Phillip cu paharul gol Îl priveşte pe Adam care se-nroşeşte ) Phillip: „Coaie”, hmm? Yep, Jenny întreagă… (Jenny îi dă una pe spate şi se-roşeşte ) Evelyn: Ştii la ce mă refer Curaj, chestii d-astea… Jenny: Ei, am înţeles Phillip: (toast) Trăiască coaiele!… (Toţi zâmbesc şi se prefac că beau ) Phillip: Vă zic eu de coaie Chestia de la muzeu, de acum câteva săptămâni Aia cu… coaiele Aţi citit? (către Adam) Tu ştii sigur, că doar lucrezi acolo (către Evelyn) Ai auzit de chestia asta? Jenny: (şoaptă) Penisul… Evelyn: (şoaptă) Da, am auzit De ce şuşotim? Phillip: Fiindcă la Jenny n-ai voie să zici penis Dar aici suntem la mine, aşa că putem să ne urcăm şi pe acoperiş şi să cântăm „Penis! Pe-nis!” Adam: Okay, barul se închide Ultima rundă… Evelyn: Eu sunt artistă, şi din punctul ăsta de vedere nu mi s-a părut… Phillip: Nu pe bune, aperi rahatul ăsta? Adică, în şcoala asta e cineva care are tupeul să facă aşa ceva!? Simt că borăsc, pe bune… Adam: Eu zic mai bine să… Phillip: Ce-nseamnă asta, până la urmă? „Eu sunt artistă”? Evelyn: Pur şi simplu că înţeleg impulsul… Phillip: Ce-i aia?! Adam: Evelyn, mai bine să… Phillip: Nu, Adam, stai aşa Chiar vreau să pricep… ce „impuls”? Chestia asta se cheamă „vandalism” Jenny: Vrea cineva desert? (Phillip ridică mâna, ca să impună tăcere, apoi se adresează iar Evelynei ) Phillip: O clipă, ăsta e chiar tupeu Zi mai departe… Evelyn: Păi, da… nu cred că chestia asta a fost doar un teribilism Cred că a fost mai degrabă un soi de statement (declaraţie, declaraţie de principii, manifest, proclamaţie ) Phillip: Statement? Evelyn: Da, eu aşa cred… Phillip: Ce statement? A fost pură pornografie… Evelyn: Ba nu Jenny: Ba da… Evelyn: Pornografia trebuie să te excite Aţi văzut poze cu treaba asta? Phillip: Normal… Evelyn: Şi, te excită un penis? Vreau să zic, un penis oarecare? Phillip: Baţi cîmpii Şi nu despre asta e vorba Evelyn: Ba exact despre asta e vorba… Zi, Jenny, ţi-a plăcut ce-ai văzut? Te-a excitat? Phillip: Ascultă, acum sari calul, da? N-a zis decât… Evelyn: Ştiu ce-a zis De ce n-o laşi să vorbească singură? (lui Jenny) Mai vroiai să adaugi ceva? Hm? Okay, atunci… eu zic că, după părerea mea, n-a fost pornografie, a fost un statement Şi asta şi e frumos la statement-uri, că sunt, la fel ca şi arta, subiective Tu şi cu mine putem gândi total diferit şi amândoi să avem dreptate… dar se pare că, într-o discuţie, tu nu ştii să pierzi (toţi tac o clipă) Phillip: Uau Deci aşa merg lucrurile la grupa mare… Adam: Jenny, dacă vrei te ajut cu desertul… Jenny: Eu nu pot să cred c-a fost un statement Cu graffiti… Evelyn: Ei… a fost un super-statement Mai ales într-un oraş ca ăsta Phillip: Alo, sunt oameni care vin dintr-un „oraş ca ăsta” Poate ar fi bine să fii mai atentă Evelyn: Eh, de undeva trebuie să vină fiecare Phillip: Asta ce mai înseamnă? Evelyn: Asta înseamnă că ne aflăm într-o universitate amărâtă, în mijlocul pampasului şi… Phillip: Pe care singură ai ales-o… Evelyn: Nu, de fapt ea m-a ales pe mine Bursă integrală Bun, ce voiam să zic este că… Phillip: Eşti o fiinţă foarte simpatică, ştiai? Adam: Ei, hai, Phil N-am putea, pur şi simplu, să… Phillip: (lui Adam) De la ce demonstraţie de emancipate ai mai cules-o şi p-asta? Evelyn: …pot să termin? Doamne dumnezeule, dar chiar eşti scârbos, ştii? (lui Adam) Câtă vreme a trebuit să-l suporţi pe băiatul ăsta? (toţi înlemnesc, mai puţin Evelyn) Adam: Evelyn Evelyn: În fine, cine ştie ce-a vrut persoana să ne transmită Nu ştim, dar eu socotesc că a fost un gest, un fel de manifest, dacă vreţi… Phillip: (sec) Nu cred că o pulă poa’ să fie un manifest Hm Poţi să-ţi scrii un manifest pe chestie, dar chestia n-o să fie un manifest… asta la sigur am citit-o pe undeva Evelyn: Vezi? Tot timpul încerci… Phillip: Nu-ncerc nimic! Paştele mă-sii! Cine te crezi, în fond? Abia am petrecut câteva seri în patru, şi deja vrei să-mi explici ce fel de om sunt Mă laşi mască! Jenny: Asta devine acum un pic cam…ăă… Phillip: Adam, tu chiar ţi le cauţi cu lanterna Uau, moşule! Adam: Hei, exagerăm Hai să uităm toată… Evelyn: Vrei cumva să mă ataci pe la spate? Adam: Nu vreau să atac pe nimeni, nu vreau decât să găsesc o ieşire onorabilă, okay? Mamă doamne!… Jenny: Eu, oricum, am un examen mâine dimineaţă… Phillip: Auzi la ea: statement! Evelyn: Acu’ ţine-ţi dracu’ gura aia, da? …habar n-ai! Eu zic că tipa a vrut să demonstreze ceva Asta-i părerea mea… Adam: Mersi pentru tot, Jenny Te sun eu, Phillip Acu’ trebuie s-o… Phillip: Zău? Şi de unde ştii că a fost o ea? Evelyn: Nu ştiu N-am zis c-a fost o ea Phillip: Ai zis „tipa” De unde ştii asta? Evelyn: N-auzi că nu ştiu?! Aşa mi-a ieşit pe gură E o supoziţie După cum arăta treaba E o ipoteză fundamentată… Phillip: Faci mişto de mine? Face mişto de mine fin’că sunt boboc? Adam, zi-mi că nu e aşa… Jenny: Putem să încetăm odată!? Oameni buni… Adam: Hai, Evelyn Phillip: Măi, artisto… de unde ştii că-i femeie, aia care a pictat pula? Ă? Foarte, foarte dubios… Evelyn: Doamne, eşti aşa un labagiu, că nu ştiu cum de mai suporţi să te uiţi dimineaţa în oglindă (lui Adam) Hai… (se ridică, îşi ia lucrurile şi se-ndreaptă spre uşă) Adam? Mergem? Adam: Sigur… ia-o tu înainte Ne vedem jos Vreau doar să… ia-o tu înainte Evelyn: Bine (lui Jenny) Tu eşti foarte drăguţă Îţi urez să ai mult noroc, deşi nu cred să-ţi ajungă doar asta, dar, oricum, eu îţi urez (iese) Phillip: „Mult noroc” Căcat! Pe bune, unde dracu’ ai dat de vaca asta frigidă? Ce dracu’ ţi-a făcut? Te-a tuns, ţi-a luat-o la cioc, şi acum eşti căţeluşu’ ei!? Tu nu trebuie să pleci… Adam: Am cunoscut-o la muzeu Nu, nu sunt … (spre Jenny) Chestia cu nunta sună mişto…sună…mda (Se retrage Phillip şi Jenny stau şi tac) Phillip: …ce? Un dormitor (Adam şi Evelyn, în pat Stau unul în braţele celuilalt şi privesc în gol Lângă pat o cameră video pe un trepied ) Evelyn: …mmm, frumos Adam: Foarte, da Evelyn: uşor, uşor, corpurile noastre încep să se cunoască… Adam: ai dreptate, adică… Evelyn: îşi găsesc un ritm, sunt mai puţin tensionate Adam: yep (Se apleacă spre ea şi îi şopteşte ceva în ureche Un zâmbet larg i se întipăreşte ei pe figură Se întoarce spre el şi-i şopteşte, la rândul ei, ceva Râd şi se sărută Se ţin în braţe ) Evelyn: (liniştită) Mereu ai fost aşa? Aşa… cum să-ţi spun… Adam: Timid? Numai în ceea ce priveşte faptul că nimeni nu voia să se culce cu mine În rest, nu Evelyn: Haida de… Adam: Serios Tu eşti – nu ştiu – poate a treia , cu care… Evelyn: … nu… Adam: Ba da, pe bune, şi celelalte două erau amândouă micuţe Bine, şi eu la fel, nu –s vreun pedofil sau aşa, dar… chestia s-a-ntâmplat în liceu Deci, cum s-ar spune, tocmai cucereşti terenuri virgine Evelyn: Nu vreau să te dau de gol, dar… să ştii că remarcasem oricum Adam: Zău? Mda, nu cred c-a fost prea dificil… Evelyn: Şi aici la facultate, nimic-nimic? Adam: Nimic serios Câteva întâlniri De câteva ori era cât pe ce să… dar nici una care, până la urmă să… mă-nţelegi Evelyn: … aşa ca Jenny Adam: Nu Evelyn: Nu-ţi pare rău că n-ai abordat-o? Adică, să zicem că eu n-aş fi existat… Adam: La sincer vorbind, nu Niciodată n-a… în fine Să zicem c-am fost cam pămpălău E-un pic ciudat să vorbesc despre ceva care… Evelyn: E-n regulă, e o plăcere să mai vezi din când în când un cavaler… Adam: Ăsta e sinonimul medieval pentru „loser”, nu?… Vreau să-ţi spun ceva – nu pentru că ne-am culcat împreună, sau pentru că ai amintit de o altă fată, nu d-aia – dar… nu mă mai gândesc decât la tine Nu mai pot să mă gândesc la nimic altceva Nu zic că te spionez sau aşa… încă… dar mă surprind cum dau târcoale sălilor voastre de seminar Cum mă ţin după tine… Evelyn: Am remarcat… Adam: M-am gândit eu Şi, cam de treizeci de ori pe zi, îmi dau jos geaca să mă uit la numărul tău de telefon Şi mă întreb dacă şi tu faci acelaşi lucru cu numărul meu Şi-ţi scriu numele peste tot! Pe toate cărţile Chiar şi în mâncare Pe bune, îţi desenez numele în toate piureurile Sunt terminat… prin urmare, poţi să mă împachetezi şi să mă iei cu tine Evelyn: Uau… Adam: Tocmai am semnat condamnarea la moarte a relaţiei noastre, nu? Sunt un idiot… Evelyn: Ba nu, a fost aşa de drăguţ Ţi-a fost frică? Vreau să zic, din cauză de… (camera video) Adam: Nu, nu chiar Un pic Evelyn: Sigur? Adam: Da Dar nu trebuie neapărat să ne şi uităm Sau trebuie? Evelyn: Nu, dacă nu vrei… Adam: Ce bine Nu cred c-aş putea să mă obişnuiesc cu aşa ceva… Evelyn: De ce nu? Ar fi amuzant… Adam: Nu trebuie să mă văd cum o fac… cum fac chestia Evelyn: Vezi, aici eu sunt cu totul altfel Eu cred că toţi ar trebui să se uite cum o fac, ba mai mult: toţi prietenii lor ar trebui să se uite şi ei Adam: Iată de ce caseta asta rămâne la mine… (ea zâmbeşte şi-l sărută) Evelyn: Nu trebuie să-ţi fie mereu aşa de frică Adam: Da’ nu-mi e Frică Pur şi simplu, consider că n-are de ce să se mai uite cineva la chestia asta Nimeni E curu’ meu… Evelyn: De exemplu, cine să nu se uite… Phillip? Adam: Nu, cu el ar fi-n regulă N-ai decât să-i arăţi (pauză foarte scurtă) Ai înnebunit!? Evelyn: De ce eşti prieten cu el? Adam: Chiar trebuie să vorbim despre asta?… Evelyn: Pur şi simplu, nu-nţeleg Adam: Ce-i de înţeles? Am stat împreună, ne-ntâlnim din când în când, bem o bere… Evelyn: Pur şi simplu n-ai nevoie să-ţi pierzi vremea cu unul ca el Nimeni n-ar face-o Adam: (glumă serioasă) … e un pic prea devreme ca să hotărăşti cine să fie prietenii mei Evelyn: Da… probabil Adam: Dar pot să spun că l-ai halit! Evelyn: Cu fulgi cu tot Urăsc indivizii de tipu’ ăsta Adam: De care tip? Evelyn: Ca el Tot stilul lui; exact ce urăsc eu mai tare… Adam: Cum îl văd, îi spun Evelyn: Nu, nu cumva! S-ar simţi şi mai bine Nu trebuie să aibă el un asemenea triumf… Adam: Prostii, poate că-l ajută, înţelegi, poate se îndreaptă… sau aşa Evelyn: P’ăsta nu l-ar ajuta decât să-i tai beregata… (Amândoi tac o clipă Adam o priveşte pe Evelyn ) Adam: Noroc că n-am vreun animal, un iepuraş sau mai ştiu eu ce hamster… Evelyn: (râde) Înţelegi ce vreau să spun Adam: Mmm, nu Nu prea Evelyn: Pur şi simplu cunosc genul, şi basta Şi nu-mi place Adam: Asta am înţeles… Evelyn: Mai mult nu-i nimic Adam: Nu, nu e Doar chestia cu tăiat beregata… Evelyn: Ei, aşa se spune Adam: Unde, în Transilvania? (ea îl sărută) Evelyn: Nu… în „Micul manual al fetelor rele” Adam: Aha… la pagina 666 Evelyn: (zâmbeşte) Mi-ai scotocit prin lucruri Ştii ce păţesc cei care fac aşa ceva? Adam: Mda, dacă sunt moderatori, trebuie să pună de dimineaţă până seara la radio, „Misty”… Evelyn: Nu doar Nu, am să-ţi arăt… dar trebuie să-mi faci un serviciu Adam: Ce? (ea se ascunde sub pătură) Evelyn: … Uită-te frumos în obiectiv şi spune „cheese”, cât poţi de mult… Un parc Jenny aşteaptă singură, pe o bancă După o vreme apare şi Adam Adam: … hei Jenny: Bună Adam: Bună Jenny: Mă bucur c-ai venit Mersi Adam: Normal Cum merge? Jenny: Merge… okay Adam: Hm-hm Jenny: E muncă serioasă, măritişul Adam: Cred… Evelyn: Invitaţii, toate pregătirile… Adam: Tuburile cu oxigen… (Jenny râde uşor) Jenny: Şi asta Adam: Tot aşa vreţi s-o faceţi? Jenny: Deocamdată… Adam: Adică cum „deocamdată”? Jenny: Adică, mă rog, doar că… Adam: … ce e, Jenny? Jenny: Nici eu nu ştiu Sunt îngrijorată, înţelegi? Adam: Cum aşa, de ce? Jenny: Oare de ce? Phillip E aşa… nu ştiu, ciudat Adam: Adică Spune bancuri? Bricolează scrisori capcană? Jenny: Nu, bombe n-a făcut până acum, dar cumva… e ciudat Comic E aşa… drăguţ Adam: „Drăguţ”? Jenny: Da, înţelegi… dulce Adică, chiar mi-e drag şi toate cele, dar, ştii, nu prea poţi să-l descrii pe el aşa „Dulce” Tu l-ai descrie aşa? (Adam se gândeşte o clipă) Adam: Nu Nu cred c-aş folosi numele lui şi „dulce” în acelaşi banc… Jenny: Ei, tocmai asta mă nelinişteşte Adam: Păi, de ce? Poate că-i pur şi simplu… Jenny: N-am mai simţit asta decât o dată, cel mult de două ori O dată, sigur Când eram la început, şi el mai era cu una O terminase, mai mult sau mai puţin, cu ea, dar încă mai erau cumva împreună Mai ştii? Adam: Da „Cealaltă” Jenny: Da Cealaltă Jenny Mereu când îl sunam, îmi dîdeam seama cum devenea opac şi impenetrabil când răspundea şi eu ziceam „bună, sunt eu, Jenny” Nu ştia ce să facă, aşa că inventa tot felul de drăgălăşenii până se prindea dacă era aia sau eram eu… Doamne, cât uram chestia asta! Adam: Şi acum există iar o a doua „Jenny”? Jenny: Nu, nu-i vorba de asta Nu-i vorba de nume, ci mai mult de o senzaţie… că mai e cineva pe fir Adam: Fii serioasă… Jenny: Poate că e doar închipuirea mea, pentru că sunt eu nesigură şi caut, poate, un motiv să nu… Adam: (zâmbind) …sari în apa rece? Să nu te dai la fund? Să nu te ia apa? Zi-mi să mă opresc dacă… Jenny: Eşti drăguţ… da, clar, ar putea să fie asta, cu toate că nu cred Vreau să mă mărit Pe bune Şi îl iubesc Dulce sau nu Doar că – nu prea-l cred că… Adam: Ce să zic? La faza asta sunt complet… Jenny: Pe bune? Nu ştii nimic? N-ai un sentiment ciudat, sau…? Adam: Păi, nu-l mai văd decât o dată pe săptămână, cel mult, la cursuri Nu mai sunt în gaşcă… Jenny: Ştiu, mă gândeam doar că… Adam: Dacă aş ştii ceva, ţi-aş spune, Jenny Vorbesc serios Jenny: Chiar? Adam: Aşa cred… vreau să spun că e, oricum , o porcărie, să faci cuiva aşa ceva Şi parcă văd că dacă i-aş face-o lui, adică dacă aş şti ceva şi te-aş pune în gardă, probabil că m-ai urî pe vecie în loc să-mi fii recunoscătoare… Jenny: Da, şi asta-i drept… Adam: Ăăăm, nu-i cazul să fii aşa directă, pe bune, poţi să mă minţi liniştită Jenny: Nu, probabil că ai dreptate… Adam: Da, asta nu-i tocmai încurajator, pentru unul care ar vrea să pună cărţile pe masă – nu c-aş avea ceva de povestit, serios, adică… în fine – pe bune c-aş face-o Chiar aş face-o, pentru că cred că eşti un om foarte mişto, care ar merita să ştie adevărul, şi în plus eşti ca şi măritată, aşa că de ce n-aş face-o? Să-ţi spun adevărul, adică Jenny: … Mersi Adam: N-ai pentru ce Oricum, asta-i tot ce ştiu Adică nimic… Jenny: Okay, totul e doar o prostie în capul meu Adam: Mda… nu te-nvinui dacă ai totuşi senzaţia asta… (Jenny îl priveşte mai de aproape) Jenny: Eşti drăguţ, ştii? Adam: „Drăguţ”? O, Doamne, de ce nu mă faci şi poponar, dup-aia o dăm la spate Jenny: Hei, „drăguţ” e un cuvânt drăguţ… mi-aş dori să mai existe câţiva oameni drăguţi pe lumea asta Pe bune, eşti drăguţ (iar îl priveşte) Şi te faci pe zi ce trece mai frumuşel Ce face fata asta cu tine? Adam: O mulţime de chestii… e chiar mişto Jenny: Ce s-a-ntâmplat cu… porţi… Adam, porţi lentile de contact? Adam: Da Lentile de contact Jenny: Doamne, şi asta vine tocmai de la ex-campionul lui „pe nasul meu n-o să vedeţi în veci decât sârme” Adam: Asta nu s-a-ntâmplat decât o săptămână, o dată! Jenny: Dar, oricum, trebuie să recunoşti că… Adam: Recunosc, e fantastic Îmi merge mult mai bine… Jenny: Mai bine? Te-ai făcut dintr-o dată un tip foarte cool… (pauză scurtă) mă rog, întotdeauna am găsit că arăţi foarte bine, dar nu mi-aş fi închipuit că poţi să recuperezi la modul ăsta Adam: Nici eu Cine-ar fi crezut? Jenny: Păi ea, evident… (scurtă pauză) Mai eşti cu ea, nu? Adam: Normal, e… eşti foarte supărată pe ea pentru chestia de la voi?… Doamne, credeam că mă ofilesc pe loc! Jenny: A fost chiar foarte mişto Nu, pe bune! Lui Phil chiar îi trebuie din când în când una peste bot Şi-a luat-o În seara aia a zis ceva după ce-aţi plecat voi N-a fost chiar o recunoaştere a vinovăţiei, dar pe-aproape Oricum, mult mai mult decât te-ai fi aşteptat de la unul ca el… Adam: Pe bune? Ce-a zis? Nemaipomenit… Jenny: Chiar a şi fost… s-a cam dat în spectacol atunci… Adam: (sarcastic) Da, mi-amintesc ca prin ceaţă… de amândoi Jenny: Aşa e, dar dup-aia a zis ceva de genul: „Adam putea s-o nimerească şi mai prost” Adam: Nu e tocmai un diagnostic liniştitor… Jenny: Nu, dar pentru el e enorm Mai ales după tot ce i-a zis ea… Adam: Ai dreptate, hm… Jenny: Hei… al doilea ei nume nu e „Jenny” sau aşa ceva? (Adam râde) Adam: Nu Ghinion „Ann” Evelyn Ann Thompson Frumos, nu? Jenny: Eat Adam: Îîm? Jenny: „EAT” Astea sunt iniţialele ei, acronimul numelui ei E – a – t Adam: Ce drăguţ… Jenny: Doamne, dar eşti aprins rău Adam: Ştiu Oribil, nu? Jenny: Mă rog, e cumva frumos… dar eşti drăguţ Adam: Nu-ncepe iar… (Îşi pune mâinile pe faţă Jenny îi ia o mână şi o priveşte ) Jenny: Ce mai e şi asta? Ce-i asta? Adam: Ce?… Jenny: Nu-ţi mai rozi unghiile? Adam: Nu Cam de-o lună… Jenny: Nu-mi spune că… Adam: E-adevărat Mi-a pus ceva pe degete, dup-aia mi-a mai şi dat de câteva ori peste mâini, şi gata M-am lăsat… Jenny: Ai unghii! Eşti nebun… Adam: Ei, ce mare… Jenny: De când te ştiu, şi sunt deja vreo trei ani, unghiile tale au arătat întotdeauna ca o carne crudă… mă rog, îngrozitor Şi acu’ gata, pur şi simplu? Femeia asta e-un soi de Mesia Adam: M-am mai lăsat şi înainte… Jenny: Cât? O oră? (pauză foarte scurtă) O iubesc pe femeia asta… Adam: Şi eu Jenny: Da, mi-am dat seama Uau… (îl priveşte în ochi) Şi chiar mi-ai spune, dacă ai şti ceva? Adam: … Da, ţi-aş spune Jenny: Okay O, Doamne, de când eşti aşa drăguţ? (Îl sărută uşor pe obraz Se privesc îndelung Apoi, brusc, se sărută de-adevăratelea: nu mai e un sărut de tipul „mă bucur să te văd, suntem cei mai buni prieteni” După un timp îşi dezlipesc buzele, jenaţi ) Adam: … Nasol Jenny: Da Hm Adam: Ce-a mai fost şi asta? Jenny: Habar n-am Am… nu prea ştiu Adam: Îmi pare rău Zău Jenny: Nu, nu-i nevoie Mie-mi pare rău Eu sunt aia cu inel pe deget… Adam: Şi asta e-adevărat Şi inelul e de la cel mai bun prieten al meu Mersi că mi-ai amintit… Jenny: Pentru puţin Adam: Of, paştele mă-sii! Jenny: … nu, ascultă Asta n-a avut nimic de-a face cu, mă rog, faptul că-mi fac griji pentru cum îmi merge cu Phillip Nici o legătură… Adam: Okay Jenny: Pur şi simplu s-a-… Adam: …-ntâmplat Jenny: De mult aveam de gând s-o fac… de vreo trei ani… Adam: … şi eu (pauză foarte scurtă) Şi acum îngropăm toată chestia în pădure… da? Jenny: Clar Adică da, neapărat Cred… Adam: Crezi că nu? Trebuie… Dumnezeule, ce dracu’ vorbim aici?! Jenny: Nu, chiar trebuie Normal Tu nu vrei? Adam: S-o-ngropăm? Jenny: Da… sau… Adam: Nu, nu se poate să vorbim despre asta… nici nu trebuie să pronunţăm vorbele Ai vreo lopată în maşină? Jenny: Nu… dar am maşina Adam: … eu am bicicleta după colţ Jenny: E legată? Adam: Mhm Jenny: Atunci nu se poate fura… Adam: Nu, nu? În fond aici suntem într-un orăşel Jenny: După cum zic oamenii de aici… Adam: Oameni buni Oameni pe care-i cunoaştem şi la care ţinem… Jenny: Da (pauză foarte scurtă) Hai s-o-ngropăm În pădure… (Se sărută din nou, apoi se ridică uşor şi ies Ea îşi pune mâna într-a lui ) O sală de aşteptare (Adam şi Evelyn stau faţă-n faţă pe două canapele şi răsfoiesc reviste După un timp el se uită la ceas şi se ridică ) Adam: La cât ai fixat programarea? Evelyn: În jur de 10,30… Adam: E deja 11 fără 10… Evelyn: Ce mare lucru: la doctor întotdeauna aştepţi Adam: Ştiu, dar la 12 trebuie să fiu la lucru Evelyn: Azi? Adam: Da, ţi-am zis… Evelyn: Ba nu Adam: Ba da… miercurea lucrez Întotdeauna Evelyn: Zău? Adam: Da, în fiecare miercuri Evelyn: Nasol Măcar… Adam: E-n regulă Pot să-ntârzii un pic, dacă-i nevoie… Evelyn: Sigur? Adam: Mhm Merge… bine, ăia detestă chestia asta, dar găsesc eu vreo scuză Evelyn: Putem să plecăm, dacă vrei… Adam: Nu, vreau să fac chestia asta Pe bune… (pauză foarte scurtă) cine n-ar muri de nerăbdare să-şi reteze nasul? Evelyn: Ei, hai! Doar nu-ţi… Adam: Am glumit Nu, cred că ai perfectă dreptate… Evelyn: Nu-i decât o cauterizare Adam: Clar Deja sună mai bine „Îmi cauterizez nasul”… gata, m-am liniştit Evelyn: Deocamdată nu trebuie decât să ai o discuţie cu ei, altceva nimic Adam: Ştiu, n-a fost decât o prostie de-a mea… Evelyn: O grămadă de lume îşi face asta Adam: Sigur, nu, ai perfectă dreptate Doar că nu mi-aş fi închipuit vreodată c-o să intru şi eu în grămada asta… Evelyn: Şi eu am intrat în grămada asta Ţi-ai fi închipuit? Adam: Cum? Nu cred… Evelyn: Prostii Uite… Adam: Unde?… (se duce la ea şi se uită la nasul ei de aproape) Nu văd nimic Evelyn: Tocmai Adam: Ţi-ai operat nasul? Pe bune? Evelyn: La 16 ani Cadou de ziua mea de la părinţi… Adam: Câtă atenţie din partea lor… Evelyn: Nu, eu mi-o doream Aveam, aşa, un semn „Trambulina evreiască”, aşa îi ziceam noi la Lake Forest… singura pistă de schi pe mile-ntregi! Adam: (zâmbind) Incredibil… nu se vede absolut nimic… Evelyn: Despre asta-i vorba, nu? Adam: Da, dar… poate mă minţi Evelyn: Ce-aş avea la faza asta? Adam: Ca să mă târăşti pân-aici Ca să te delectezi privind cum mi se ciopârţeşte corpul… poate eşti o sadică, cine ştie… Evelyn: Hei, gata cu linguşeala… Adam: Mda, în orice caz, au făcut o treabă grozavă (pauză foarte scurtă) Ia stai un pic: te cheamă „Thompson” Ăsta nu-i nume evreiesc… Evelyn: Din partea mamei, puiule Ea e partea mea evreiască… numele ei de fată e „Tessman” Adam: Aaaaa Evelyn: Adam, nu trebuie să… Adam: Nu, e-n regulă Doar că mă face un pic cam agitat… Evelyn: E e o intervenţie cosmetică, nu-i o operaţie… nu-i mare lucru Îţi promit… Adam: Păi, dacă-i doar o treabă de cosmetică, aş putea s-o dau cu pudră, sau aşa Sau să-mi fac o umbră pe partea cealaltă, ca Richard Gere… Evelyn: Te referi la el, înainte de…? Adam: … ce, a făcut-o şi el?! Evelyn: Uită-te la „American Gigolo”, şi uită-te dup-aia cum arată azi Pe bune, foarte mulţi bărbaţi fac chestia asta… Joel Grey Adam: Okay, pân-aici! S-o tăiem! Evelyn: (râde) Hai c-am glumit! Sting? Adam: Da, de el ştiam şi eu În „Quadrophenia” arăta cu totul altfel Îmi luam mereu caseta asta de la videotecă… când eram în faza Sting Evelyn: Trebuie să fi fost dulce… (pauză foarte scurtă) şi acum arată mai bine? Sting Adam: Presupun… da’ poa’ să fie şi de la yoga Evelyn: Sigur o să-ţi stea grozav Ai o faţă foarte bună, nasul tău are o formă drăguţă, dar chestia asta aici… Adam: Ce-are? Evelyn: … e ca un corn… chiar la capăt Nu e chiar un corn, dar… Adam: Nu, înţeleg, dă aşa o impresie de ren În noaptea asta pot să trag la sania ta?… Evelyn: Poţi să tragi la sania mea în fiecare noapte (Se apropie Se sărută ) Adam: D P A Evelyn: Şi-ncă cum! Adam: S-arunc un ochi la bărbaţi? Evelyn: Hai!… Adam: Fii serioasă! Evelyn: Sunt… Adam: Eşti nebună… Evelyn: Tot ce se poate Şi totuşi: hai!… Adam: Şi dacă ne strigă? Evelyn: Atunci vor trebui s-aştepte, nu? Adam: Probabil… Evelyn: Întrebarea e: îţi poţi permite să-ntârzii la lucru? Poţi să-ţi asumi un asemenea risc? Adam: Asta-i un fel de ultimă ţigară a condamnatului? Un ultim favor sexual, înainte de-a fi tras pe roată… Evelyn: Hai, nu fi morbid… nu-i decât un pic de carne Adam: Da, clar… ”un pic de carne”, evident, nu e deloc morbid Evelyn: Nu e Carnea e una dintre cele mai perfecte materii ale universului Are curăţenia naturii, e frumoasă Gîndeşte-te… Adam: Prefer să nu Evelyn: Ce naiba… ţi-ai ros mai multă carne din buricele degetelor decât ţi-ar putea tăia vreodată un doctor din nas Hai, c-aşa e!… Adam: Da, dar asta e… Evelyn: Ce? Asta e exact acelaşi lucru, doar că una creşte la loc, iar cealaltă, nu Asta-i singura diferenţă (pauză foarte scurtă) De unde ai cicatricea de pe spate? Adam: Care, aia…? Evelyn: Da, aia groasă… Adam: Ăăăăm, a aruncat un copil cu un băţ în mine… când eram într-a-ntâia Evelyn: Te-au cusut? Adam: Da 33 de copci… Evelyn: Şi? E grav? Ţi se pare că eşti pocit? Desfigurat? Adam: Cam da, nu mă expun cu plăcere în maiou… Evelyn: Spre lauda ta… Adam: (râde) Serios… mă enervează… Evelyn: Okay, dar de ce? Fiindcă arată urât, sau fiindcă tu crezi că ceilalţi cred că arată urât? Hm? Adam: Habar n-am… Evelyn: Ce-i aşa de groaznic la cicatrice? Absolut nimic… (îşi trage mâneca) Na, uite Adam: Ce-i asta? Evelyn: Cicatrice… multe cicatrice mici Nu le-ai observat înainte? Adam: Ba da, dar nu m-am gândit la nimic… Evelyn: Ba te-ai gândit E normal, doar sunt pe încheietura mâinii mele Ştii ce-nseamnă asta… Adam: … ai încercat să te…? Evelyn: Nu, nu chiar Bine, m-am ciupit un pic, ca să primesc mai multă atenţie, ca adolescentă, dar n-aveam de gând să-mi tai venele Dacă aveam de gând o făceam… Adam: Oh Evelyn: Sunt o persoană foarte directă Adam: Da, văd… Evelyn: Aşa şi trebuie, nu? La ce bun să minţi? Adam: Ai dreptate Evelyn: Tocmai (pauză foarte scurtă) Şi, braţul meu ţi se pare hidos? Spune… Adam: Nu… Evelyn: Nu minţi? Adam: Nu, deloc Sunt îndrăgostit de braţul tău Evelyn: „Dragoste” – un cuvânt mare… Adam: Ştiu De aia l-am şi folosit N-o spun doar aşa, crede-mă… Evelyn: Nici eu Adam: Sunt îndrăgostit de braţul tău, e foarte frumos… (îi ia delicat braţul şi-l sărută la încheietură) Evelyn: Sunt ca inelele la un copac Înseamnă experienţe… ne fac unici Adam: Văd Evelyn: Şi exact despre asta e vorba când te sustragi unei operaţii Te sustragi unei experienţe… Adam: Ştiu, dar mă… Evelyn: Ce? Nelinişteşte? Normal că te nelinişteşte Cum să nu? N-ai mai trecut niciodată prin asta… dar tocmai asta e aventura Adam: „Ceea ce fac este de-o mie de ori mai bun decât tot ceea ce am făcut vreodată”… Evelyn: Cam aşa ceva De unde-i asta ? Dintr-o carte? Adam: Da, Dickens… Evelyn: Hm Acum, dacă-i mai bine – nu ştiu, dar măcar e altceva (încă un sărut pe fugă) Deci? Te duci să te uiţi? Adam: Ce?… Vrei să zici… la bărbaţi? Evelyn: Mhm Adam: Ăăăm… okay Şi dacă mă cheamă? Serios… Evelyn: Şi ce? Adam: (zâmbeşte) Adulmec în aer o catastrofă… ceea ce, dup-aia, n-o să mai pot Evelyn: Hai… Adam: (se ridică) Okay, de ce nu? Am să pot să-ţi arăt ceva imediat… Evelyn: Ce? Adam: Un amănunt, pe care mi l-am făcut Pentru tine Evelyn: Stai un pic Ce?… Arată-mi acum (el se uită în jur, îşi deschide pantalonii şi o lasă să se uite înauntru) Adam: Uite… un mare tabu religios (trage de elasticul de la chiloţi) mişto, nu? Evelyn: „eat” Stai să mă gândesc… n-ai mai avut bani şi pentru „me” Adam: Nu, fraiero! Sunt iniţialele tale Nu-ţi place? Evelyn: (pune mâna) Ba da, îmi place Şi-mi place şi gestul (Şi restul…) Adam: „A plăcea, a iubi” - cuvinte mari Evelyn: Ştiu D-aia le şi folosesc… (pauză foarte scurtă) Te duci să te uiţi? Brusc mi s-a făcut foame… (El iese din sala de aşteptare Ea continuă să răsfoiască revista O voce la microfon ) Vocea: Mr Sorenson Adam Sorenson, vă rog… (Evelyn ridică privirea, se uită după Adam, şi nu zice nimic Zâmbeşte ) O peluză (Phillip şi Adam, tolăniţi, între două seminarii, pe hainele lor, pe iarbă, vorbesc Adam are un bandaj pe nas ) Phillip: Zău dacă n-arată bine… Adam: Hai, taci odată! După ce că-ntârzii, mai faci şi mişto… Phillip: Nu, îţi dă aşa, un aer mai distins Adam: Phil, arăt ca un hocheist… Phillip: Da, dar unul distins (se hlizesc amândoi) Da’ ce-ai păţit, de fapt? Adam: … Am căzut Phillip: Hai – hai… Adam: Ba da, serios… Phillip: Parc-ar vorbi o gospodină bătută de bărbat-su: „am căzut”… Adam: Nu-i de râs Phillip: Ba da… e chiar foarte comic Nu că gospodinele sunt bătute, ci că tu arăţi ca una din ele… Adam: În orice caz, asta a fost M-am împiedicat şi am căzut… ce mare chestie Phillip: Sigur n-a fost uşa de la baie? De regulă, asta e formula… Adam: Pentru cine? Phillip: Pentru gospodine… Adam: Eşti bolnav Phillip: Da, într-un fel, da Dar se compensează cu exteriorul Adam: Eu n-aş fi aşa convins… Phillip: Nu e cazul să mă urăşti numai fin’că „sunt frumos” Adam: Nu-ţi fă griji Te urăsc fără vreun motiv Phillip: Vezi? Ştiam eu Toţi anii ăştia… (pauză foarte scurtă) Chiar ai căzut? Adam: Da, m-am împiedicat de o treaptă, acasă, şi am dat cu faţa de… ştii tu… de… Phillip: De ce? Adam: Ei, hai! Şi ce-i aşa interesant, în fond…? Phillip: E, e! E foarte interesant Deci, nu vrei să-mi spui, da? Adam: Ce să-ţi spun!? Phillip: Ce-ai păţit la… Adam: Păi nu ţi-am spus? M-am împiedicat, de… şi-am dat cu nasul de cantul ăla, cum îi zice… Phillip: Exact Pe la „cantul ăla, cum îi zice” încă mai orbecăi… Adam: Clanţă, cantul clanţei Phillip: Ţi-a tras una-n nas, este? Adam: Cine? Phillip: „Cine”? The artist formerly known as Evelyn, sau cum naiba o cheamă… Adam: Eşti nebun? Phillip: Trebuie să recunosc, ăsta e într-adevăr un statement… Adam: Tu chiar eşti idiot… Phillip: Te-a bătut? Adam: Termină! Phillip: Nu c-aş avea ceva-mpotrivă, da-ntreb şi eu… Adam: Pe bune… chiar te pricepi să-nnebuneşti omu’!… Phillip: E una din marile mele calităţi… Adam: Din nu prea multele Phillip: Chiar te-ai împiedicat? Zi drept… Adam: Da Phillip: Hm… okay Adam: Ce vrea să-nsemne asta? „hm” Nu mă crezi? Phillip: Nu, eu… nimic Adam: Ce? Hai, zi Ce-i? Phillip: Ce să zic… (pauză foarte scurtă) M-am întâlnit, de curând, cu prietena ta, joia trecută, parcă Nu veniseşi la seminar şi am întrebat-o dacă eşti okay Mai mult n-a fost… Adam: Şi? Phillip: Şi a zis că „da”, dar că tocmai îţi revii după o operaţie, sau ceva de genul ăsta… Adam: Ce?! Phillip: Aşa am zis şi eu ”Nu mi-a zis nimic de vreo operaţie”, la care ea a zis că n-a fost propriu-zis o operaţie, ci o chestie pe care ţi-ai făcut-o, o intervenţie Cam atât… aşa că mi-am zis… Adam: Nu, n-a fost nici o… Phillip: Ascultă, nu trebuie să-mi dai mie explicaţii, că doar nu ieşim împreună… Adam: Am căzut Pe bune… Phillip: În regulă Adam: Nu, nu e-“n regulă”, Phil chiar aşa e! M-am lovit şi… m-am dus la doctor Dar nu m-am operat, sau aşa De unde şi bandajul De la uşă Phillip: După ce te-ai împiedicat de trepte… mi-ai zis Adam: Probabil a încurcat ea lucrurile, sigur Phillip: Se poate Nu i se-ntâmplă prea des… de regulă e foarte sigură pe ea Adam: Da, aşa e… aşa a fost, adică cum ţi-am povestit eu… Phillip: Bine Adam: … Unde te-ai întâlnit cu ea? Phillip: Cu Evelyn? Nu ştiu… la Starbucks, cred Sau poate în pasaj Adam: Ea nu bea cafea Phillip: Atunci, în oraş La Virgin Megastore, cred Habar n-am… (pauză foarte scurtă) Ţi-e că vreau să ţi-o suflu? Crede-mă că… Adam: Ei, Doamne… nu Acu’ nu fi şi tu… (pune mâna la nas) În orice caz, o să-şi revină… Phillip: Mă bucur Adam: Yep Phillip: … Deci, îţi merge bine? Adam: Nu Adică da, minunat… absolut Phillip: Bravo… (pauză foarte scurtă) Şi, dacă ar fi ceva în neregulă, mi-ai spune, nu? Adam: … Normal! Hei, ce s-a-ntâmplat? Phillip: Suntem prieteni, nu? Ai veni la mine şi… Adam: Şi ce? (pauză foarte scurtă) Phil, ce e? Phillip: Jenny mi-a povestit totul Adam: Ce? (Adam se uită la prietenul său Pentru prima dată, Phil pare să nu se mai controleze ) Phillip: Te-a sărutat Adam: Ah Phillip: S-a simţit cam nasol pe chestia asta Cam o săptămână am tot simţit că ceva nu e-n regulă, şi, până la urmă, mi-a povestit Cum v-aţi întâlnit şi cum aţi vorbit despre noi Ce-au, oare, fetele, de trebuie mereu să vorbească despre tot? Şi-a mai zis cum, mai târziu, s-a aplecat spre tine şi te-a sărutat Aşa mi-a zis ea Adam: Aşa a… adică, aşa a făcut, dar n-a fost nimic Phillip: Ei, nu zi că n-a fost nimic Sărută senzaţional Adam: Nu vreau să zic „nimic”, dar n-a însemnat nimic… pur şi simplu s-a-ntâmplat Phillip: Okay, vorbeşti în numele ei? Adam: Vorbesc pentru mine… pentru mine n-a avut nici o importanţă… altceva a mai zis? Phillip: Acu’ nu-mi spune că a fost mai mult… Adam: Nu, doamne, nu!… doar… Phillip: E-n regulă Eu am fost cam… în ultima vreme Toată chestia asta cu-nsuratul e pur şi simplu… îngrozitoare… eu sunt de vină, de tot Adam: Exact… Phillip: Adică, cine dracu’ se mai însoară azi la 22 de ani? Nu? Ce dracu’, nu mai suntem în evul mediu… (pauză foarte scurtă) dar, ştii…pentru ea îmi pare rău Adam: De ce? Phillip: Să te sărute… trebuie să fie groaznic! În limbaj new-age, asta s-ar chema „un strigăt disperat de ajutor”… (râd amândoi, apoi brusc, se privesc) Adam: Sorry… Phillip: Nu-i nimic Oricum, mai bine decât să trebuiască să te sărut eu… Adam: Ce-i drept Phillip: N-a fost cu limbă, nu? Adam: Doamne… Phillip: Întreb şi eu… Adam: Nu! Te rog… (Phillip se uită la ceas) Phillip: Am un seminar la trei şi un sfert Tu? Adam: Nu, eu am liber… mă duc la sală Phillip: Tu şi… de fapt, ce se-ntâmplă cu tine? Ce-i cu metamorfoza asta? Parc-ai fi Frankenstein… Adam: Te referi la monstrul lui Frankenstein Frankenstein era doctorul… Phillip: Ptiu Mă iei cu rahaturi de-astea anglistice… Adam: Sunt un rahat anglistic Phillip: Ştiu, dar nu e cazul să şi vorbeşti ca unul, nu? Doctor, monstru, tot un drac Ce rahat faci acolo? Adam: Nimic special Mă face să mă simt bine Phillip: Cât ai slăbit? Adam: Nu mult Vreo cinci kile… Phillip: Mai degrabă vreo 8, aş zice Adam: Da, poate Phillip: Freză nouă, ochelari ioc… Adam: Ei, cîteva ameliorări… infime… Phillip: Hei, vorbim de-un „eu” nou-nouţ Başca unghiile Mi-a povestit Jenny Am rămas mască! Adam: Îmi schimb viaţa… Phillip: Hai, lasă maximele astea de talk-show… C-acu’ vomit Eu încerc să-ţi fac nişte complimente… Adam: … Mersi Phillip: Pe vremuri găseam urme de sânge pe telefon La aşa ceva nu renunţi cu una cu două… Adam: Ştiu, ştiu… Phillip: Păi vezi? (pauză foarte scurtă) Nu, arăţi prea bine Înţeleg de ce te-a sărutat… Doamne, dau una pe gât, şi-ajung să sar pe tine Adam: (râde) Dau o goană pân’ acasă s-ascund tăria… Phillip: Ţi-aş da cu plăcere o mână de-ajutor! (pauză foarte scurtă) Şi altceva nu s-a mai întâmplat, nu? Între Jenny şi tine (Adam îşi ţine respiraţia A căzut în capcană ) Adam: … Ce? Phillip: Întreb şi eu Adam: Phil… Phillip: Nu e nevoie de un discurs Răspunde direct Ea a spus „nu”, ca să nu crezi că-ţi întind capcane, sau mai ştiu eu ce Adam: Nu cred asta Phillip: … Nu v-a văzut nimeni nici la universitate, nici în altă parte Doar un pădurar, în pădure Pînă una alta… Adam: Asta ce mai e? Phillip: Nu vreau să zic decât că te cred, orice mi-ai povesti N-am martori Până una alta… Adam: Nu s-a-ntâmplat nimic, Phil, zău Phillip: … Ea mi-a povestit altceva (Adam înlemneşte, dar nu lasă să se vadă nimic) Adam: Nu-i adevărat Phillip: Sigur? Adam: Da Phillip: Aşa e Nu-i adevărat Hei, am încercat şi eu… Adam: Mhm Phillip: Nu c-aş vrea să m-arunc în gol, sau mai ştiu eu ce Îmi place diving-ul… Adam: Normal, tuturor ne place Phillip: Tocmai Doar că nu ştiu dacă vreau să-mi împart oxigenul, tot restul vieţii cu aceeaşi persoană… (Adam tace şi zâmbeşte) …dar asta-i problema mea (pauză foarte scurtă) Mă duc la seminar… Adam: Okay Ai grijă Phillip: Îmi pare rău că m-am purtat aşa… ciudat Adam: E-n regulă… Phillip: Şi-ncetează să te mai pupi cu prietena mea, okay? Adam: Da, să trăiţi! Phillip: Pe curând… să ne mai întâlnim zilele astea În patru… Adam: … da… Phillip: Dacă aveţi chef Daţi un semn Ciao, Romeo! Adam: (îşi pune haina) Mai termină! (Phillip dă să plece, se opreşte brusc, se-ntoarce şi-l cercetează pe Adam) Phillip: … Unde ţi-e geaca? Adam: Ce? Phillip: Okay, pân-aici! Geaca, geaca ta, chestia aia de tăietori de lemne… Adam: Habar n-am… Phillip: Şi de unde ai chestia asta, semi Tommy Hillfinger? Adam: Din pasaj Am cumpărat-o Phillip: Ţi-ai cumpărat o haină? Te-ai dus cu bicicleta până la pasaj şi ţi-ai… Adam: Nu, Evelyn m-a dus cu maşina, okay? Ce mare chestie?… Phillip: Uite ce mare chestie: trei ani de zile ai purtat răpciuga aia de boschetar, poate mai mult, eu cel puţin nu te-am văzut o dată fără ea O dată! Şi iarna, şi vara Tot timpul o aveai pe tine Şi acu’ îmi vii cu „habar n-am, am ieşit cu Evelyn şi mi-am luat-o” Nu-ţi mai lipseşte decât yachtul! Adam: Păi e din linia pentru sporturi nautice… Phillip: Jur că mai am puţin şi vomit peste bord (debordez) Am auzit bine? „Sporturi nautice”? Adam: Ei îi place… Phillip: O, ce drăguţ Minunat cum vorbeşti tu de „micuţa voastră fermă”… m-ar interesa mai tare dacă ţie îţi place?! Adam: … Merge Phillip: Nu asta am întrebat Vroiam să ştiu dacă-ţi place? Adam: E bună Nu-i decât o geacă… Phillip: Şi, dacă-mi permiţi, ţi-a dat voie să păstrezi răpciuga, sau a trebuit s-o arunci? Adam: … ce contează, asta-i… am dat-o, okay? La săraci, dacă te interesează Phillip: „la săraci, dacă te interesează” Adam: ce mare lucru? Phillip: Moşule, nu-mi veni mie cu „ce mare lucru” Te-am implorat de mii de ori s-arunci zdreanţa aia de ţăran, din cauza ta am ratat mii de întâlniri cu mii de gagici, că-ţi plăcea ţie cîrpa aia! Parcă te născuseşi în ea, aşa că fă-mi plăcerea şi măcar nu-mi mai spune că toată treaba cu ea şi cu trasu’ de fiare şi cu frizura asta de jon-bon-jovi, nu-i mare chestie! Toată viaţa ta ai fost un animal de casă Adam: Phil, nu e decât o amărâtă de geacă, ce te-ambalezi aşa Vezi că-ntârzii la seminar… Phillip: Hm, hm Bine… Adam: Bine Phillip: Sper să te mai recunosc data viitoare când ni se mai încrucişează drumurile… Adam: Da, şi dacă nu, poţi oricând s-o cauţi pe Evelyn în Virgin Megastore, şi să schimbi cu ea două vorbe… Phillip: Hei, nu cred c-ar trebui să ne-adâncim tocmai acum într-o discuţie despre principii morale… nu, Romeo? Oi avea eu eu gura mare, dar cel puţin nu mi-o parchez pe feţele altora… (Se privesc Aproape că se vede zidul care s-a pus între ei Adam clipeşte primul şi pleacă Phillip îl urmăreşte cu privirea ) Pe curând, moşule! Un coffee-bar (Evelyn şi Jenny stau la o masă înaltă Au în faţă băuturi calde ) Evelyn: … şi la tine, totu-i okay? Jenny: Da, merge E bine Evelyn: Mda, mă bucur Jenny: La tine? Evelyn: Destul de bine Studiez, îmi văd de arta mea… Jenny: Da, lucrezi la chestia aia importantă, cum îi spune? Evelyn: Proiect de diplomă… Jenny: E fantastic Evelyn: Da În câteva săptămâni e expoziţia… Jenny: Şi? Merge bine? Ce ziceai că pregăteşti? Evelyn: N-am zis niciodată ce… Jenny: A, da De-aia nu mai ştiam ce… Evelyn: Exact (pauză foarte scurtă) e vorba de chestiile astea cu sculptura… Jenny: Frumos Hmmmm, îmi place arta foarte mult Evelyn: Serios? Jenny: Da Mai ales mersul la cinema Aici nu prea ai ce vedea Pentru alea mai noi trebuie să mergem mereu până-n oraş, dar mă uit mult la video Phil se uită întruna Evelyn: Da? Şi ce-i place cel mai mult? Jenny: Tot felul, dar chestii mai pretenţioase decît mie… „Aliens” „Blade runner” „Twelve monkeys” Erau 12 sau 10? Evelyn: 12… o duzină de maimuţe, cred Una peste alta Jenny: În orice caz, cam aşa ceva Science fiction, dar şi cu adâncimi Şi action Evelyn: Hm Mişto… mie nu-mi place SF-ul (pauză foarte scurtă) Tu? Ţie ce-ţi place, Jenny? Jenny: De toate, mi-e egal… dar dacă-i cu dragoste mi se par mai frumoase (Evelyn o priveşte o vreme ) Evelyn: Da… dragostea-i minunată Mai ales atunci când o aştepţi mai puţin Jenny: Mhm… (Jenny ridică ochii spre Evelyn, îşi dă seama că ea o privea, şi-şi mută repede privirea în altă parte ) … ştii, vroiam să-ţi zic: mi se pare extraordinar ce-ai făcut cu Adam Evelyn: Ce-am făcut cu el? Jenny: Păi… mă rog, s-a schimbat Evelyn: Corect S-a schimbat Jenny: Asta ziceam şi eu Evelyn: E meritul lui… Jenny: Sigur, nu voiam să spun că tu… Evelyn: Ştiu Spuneam doar că e meritul lui Jenny: Da Dar nu se zice mereu aşa? Evelyn: Ce? Cum adică „se zice”? Jenny: Ştii şi tu În „Cosmopolitan” sau aşa, cînd te-ntreabă, ce ţi-ar plăcea să schimbi la partenerul tău… Evelyn: Aaah Acu’ intrăm pe tărâm ştiinţific… Jenny: Dar aşa e, nu? Mie aşa mi s-a-ntâmplat cu aproape toţi cu care am fost Dacă aş putea schimba numai un mic amănunt, dacă l-aş convinge măcar să nu-şi mai poarte ochelarii pe frunte… ar fi fost perfecţi Despre asta-i vorba, nu? Evelyn: Cam aşa ceva… dar poate că pur şi simplu, ţin la el Jenny: Să-l luăm de exemplu pe Phil, da? Are şase asemenea „amănunte”, dar principiul e acelaşi… Evelyn: Clar Şi, cum mai merge cu Phil? Jenny: E… Phil Şase „amănunte” mai puţin şi ar fi un super-tip… (Adam vine la masă, evident nepregătit să le găsească pe amândouă acolo Nu mai are bandajul ) Adam: Bună Evelyn şi Jenny: Bună Adam: Habar n-am avut că… Evelyn: Am întrebat-o dacă nu vrea să vină şi ea Adam: Nici o problemă… Jenny: E frumoasă geaca! Mi-a povestit Phil de ea… Adam: A, da E… nouă Jenny: Şi nasul! Doamne, te-ai vindecat? Adam: Da, sigur… o nimica toată! Jenny: O căzătură nu e nimica toată! (îl priveşte) Însă arată okay… (Pauză neplăcută Evelyn se uită la Adam, care-şi drege glasul ) Evelyn: Ai căzut? Adam: … Da Sigur… Evelyn: Oricum, fă-te comod… ţi-am luat o ciocolată caldă (Adam se strecoară lângă Evelyn ) Adam: Mersi Dar tu nu beai cafea… Evelyn: Nici nu beau E fără cofeină… Adam: Dar e, totuşi, cafea Evelyn: O observaţie inteligentă Atunci beau cafea, dar nu-mi place cofeina… Jenny: Nici mie Evelyn: Serios? Nici ţie nu-ţi place cofeina, Jenny? Ştiai, Adam, că lui Jenny nu-i place cofeina? Adam: Nu, nu ştiam… Evelyn: Vezi? Sunt atâtea lucruri pe care nu le ştii… (tac şi beau) Tocmai mi-a spus Jenny, că te găseşte extraordinar… că tu şi cu mine facem lucruri extraordinare, vroiam să zic Adam: Da? (către Jenny) Mersi… Jenny: Cu plăcere Nu voiam decât… Evelyn: Acum te găseşte aproape perfect, nu-i aşa, Jen? Jenny: N-am spus asta Evelyn: Deci nu-i perfect? Din cauză de căzătură, are nişte probleme motrice, dar… Jenny: Am spus că voi doi… Adam: Hai s-o lăsăm baltă Evelyn: Aşa e Exagerez A zis – dacă-mi dai voie să parafrazez – „s-a schimbat” Dar în bine La asta se referea… Adam: Aşa şi e Mersi Jenny: Cu plăcere… Evelyn: Şi eu cred că te-ai schimbat, Adam Chiar foarte tare Adam: Da? În ce sens? Evelyn: Păi vede toată lumea, toate amănuntele alea nu se pot trece cu vederea, dar te-ai mai schimbat şi într-un mod mai subtil… ai devenit mai drăguţ Şi mai musculos Mai sigur de tine Şi mai abil… Adam: „Abil”, hm? Evelyn: Dar sare în ochi… poate de la căzătură Jenny: Îmi pare rău, dar nu prea mai înţeleg Adam: Nici eu (spre Evelyn) Ce s-a-ntâmplat, Evelyn? Evelyn: Nimic Absolut nimic… Jenny: Adică, vreau să zic: doar ştiai că s-a lovit, nu? (către Adam) Phil zicea că aveai un bandaj mare pe nas, aşa că m-am gândit… Evelyn: Jenny, l-am văzut Glumeam, doar… Jenny: Aaaah Nu eram sigură… Evelyn: Uneori e greu să-ţi dai seama când glumesc… Adam: Foarte greu Evelyn: Da Dar asta e… O glumă, vreau să zic Adam a căzut rău şi şi-a strivit nasul, dar acum îi merge iar bine… ia uite (Îi ia capul lui Adam şi i-l arată lui Jenny, ca dovadă Adam şi-l trage înapoi, un pic prea repede ) S-a vindecat bine, nu? Jenny: Da Adam: Vreţi o salată, ceva? Mie mi-e foame… Evelyn: Pentru mine, nimic Jenny?… ţi-e foame? Jenny: Nu, totul e-n regulă (către Adam) Nasul tău… cât ai slăbit? Adam: Eee, nu aşa mult Evelyn: 10 kile (către Adam) Am cotrobăit prin lucrurile tale Nu te deranjează, nu? (El o fixează cu privirea Jenny încearcă să ţină pasul ) Jenny: „Cotrobăit”? Evelyn: Are un jurnal… despre progresele lui 10 kile slăbite… Adam: Până vinerea trecută, da Jenny: Pe bune? Cool… Evelyn: Asta ar fi numai bună pentru „Cosmopolitan”, este? Jenny: Yep Adam: Da, e bine M-am ţinut tare… Evelyn: Ştie, Adam A zis deja că te-ai „schimbat” Iar eu am fost de acord cu ea Am trecut de tema asta… Adam: Okay, renunţ Despre ce e vorba, de fapt? Evelyn: : Şi tu apari, Jenny Jenny: Unde? Evelyn: În jurnalul lui Adam Bine, sigur, sub un nume fals, dar cred că la tine face referire… Adam: Evelyn… Evelyn: Am cotrobăit de două ori (către Jenny) Tu eşti chiar lângă o anume „chelnăriţă dulce” Jenny: (precaută) … Dar de ce? Adică… Adam? Adam: Nu eşti deloc E… Evelyn: Zice ceva de o întâlnire… inclusiv de un drum cu maşina, cu simpatica „broscuţă”… Adam: Ce tot vorbeşti ?! Jenny, nu există… (Jenny îşi ia poşeta şi zâmbeşte subţire) Jenny: Ştiţi, e cam târziu, cred c-ar trebuie să… Adam: Nu, nu pleca… (către Evelyn) De ce faci asta? Evelyn: Nu fac decât să-mi beau cafeaua Decofeinizată Jenny: Trebuie să plec Evelyn: Aş vrea doar să vorbim despre sărut Se poate? (Clipa se dilată Jenny s-a oprit brusc locului) Hai să dăm cărţile pe faţă… uite, eu sunt foarte deschisă, şi am sentimentul că… Adam: Nu e cazul s-o discutăm aici, okay? Jenny: (către Adam) I-ai povestit de… Evelyn: Nu, nu, nu Nu el… Ştiu de la Phillip Ne-am întâlnit acum câteva zile, iar el mi-a povestit totul, Jenny În orice caz tot ce i-ai spus tu Restul îl ştiu din jurnalul gigolo-ului nostru, aici de faţă Jenny: …Adam? Adam: Inventează… e… Evelyn: Zău? Adam: Da! Evelyn: Atunci explică-mi şi mie un pic… Adam: N-am chef Evelyn: E un pic cam târziu pentru asta acum Jenny: (către Evelyn) Phillip ţi-a povestit de discuţia noastră? Când? (pauză foarte scurtă) Şi ce ţi-a mai spus? Evelyn: O mulţime de chestii… dacă-l scoţi un pic din ale lui, devine vorbăreţ (ciripeşte) ca o vrăbiuţă Jenny: … Nu-nţeleg… Evelyn: Stai să vezi urmarea… Adam: Evelyn, hai s-o lăsăm dracu’, da? Dacă eşti furioasă pe mine, e-n regulă, dar ăsta nu-i un motiv să… Evelyn: Dar nu facem decât să vorbim Oamenii ar trebui să stea mai des de vorbă, ca să nu se mai ajungă la secretomaniile astea, fiindcă, vezi tu, ne ascundem unii altora lucruri… Jenny: Bun… dacă vrei tu, poftim Adam a scris în mod evident despre mine în jurnalul lui, iar eu i-am povestit lui Phillip că… Adam: Jenny, n-am … Jenny: Ce vrei s-auzi? Ne-am sărutat Evelyn: Nu, asta ştiam deja… îmi pare rău că te-am încurcat cu totul Mă refeream la sărutul meu cu Phillip Despre asta voiam eu să vorbim… m-am exprimat neclar? Jenny: …ce? Adam: Asta e o tâmpenie… Evelyn: Nu, asta e o plată (pauză foarte scurtă) Doar dacă nu vreţi să-mi mai spuneţi voi ceva În legătură cu „plimbarea”… Adam: N-a existat nici o plimbare… Jenny: Nu-i adevărat Nu te-ai întâlnit cu Phil… Evelyn: Întreabă-l Jenny: … mi-ar fi spus Evelyn: După câte văd, nu Jenny: … Plec Acum plec, okay? Evelyn: Bine Să-ngropăm toată chestia, până una-alta… mă refer la chestia cu pădurea Jenny: Eu… salut Adam, eu… Evelyn: (strigă după ea) Dar veniţi la expoziţia mea, da? Phil a zis că veniţi! (ea a plecat Adam ia cu grijă o gură de lichid, înainte de a zice ceva Se întoarce spre Evelyn şi tocmai ia aer când Jenny revine) Jenny: (direct către Evelyn) Hei…nu prea ştiu nici eu ce fac aici, probabil că m-am întors ca să-mi cer scuze Îmi pare rău dacă cumva m-am apropiat prea mult de tine, motiv pentru care eşti aşa de dispreţuitoare, sau de rece, sau mai ştiu eu cum, cu mine Şi nu mă refer la ce s-a-ntâmplat, zău că nu, pentru că cred că ai ceva cu mine de când ne-am cunoscut Aşa că… îmi pare rău că n-am aere de artistă, şi că nu sunt destul de cool, sau că, da, nu sunt super deşteaptă, chiar îmi pare rău Dar când e vorba de partea strict umană, da?, partea aia pur omenească… atunci sunt cât se poate de okay Pe bune (pauză foarte scurtă) Asta sună acum, cumva stupid; asta e, sunt proastă, aşa că până una alta mă car… da (se cară) Adam: … A fost îngrozitor Evelyn: Eu ştiu?… aş fi putut să-i mai povestesc şi cum i-am supt-o (pauză foarte scurtă) Asta a fost o glumă… Adam: Nu, ce-ai făcut a fost stupid, groaznic, pur şi simplu rău… Evelyn: Spre deosebire de bulăneala voastră? Ea cam unde e poziţionată pe scala comportamentului imoral…? Adam: N-aveai dreptul să faci asta Evelyn: Aşa e Adam: Să-i calci sentimentele-n picioare… Evelyn: Prietenul ei e o jigodie Acum a aflat-o şi ea De fapt o ştia ea mai dinainte… Adam: Dar n-ar fi trebuit să te comporţi aşa cu ea Şi nici cu mine! Evelyn: Exact Să vorbim despre tine… Adam: Dă-i drumul După cât se pare, abia aştepţi Evelyn: Vrei să-mi spui ce s-a mai întâmplat la rendez-vous-ul vostru, sau s-o fac eu…? Adam: Mi-a dat un telefon, okay? Voia să mă vadă şi să vorbim, da?, despre Phil, despre relaţia lor Evelyn: Şi dup-aia v-aţi pupat Cea mai normală treabă de pe lume … Adam: Pur şi simplu, s-a-ntâmplat Tocmai voiam să-ţi explic… Evelyn: Asta a zis-o şi Hitler Următoarea încercare… Adam: A fost o greşeală! Okay? Ştiu… Evelyn: Şi cât de mare a fost greşeala? (pauză foarte scurtă) Mi-e egal ce s-a-ntâmplat Serios Vreau doar să ştiu adevărul… ţi-am povestit ce-am făcut eu – crezi că am ţinut morţiş să mă pup cu tipul ăla? N-a fost decât teatru Şi acum te-ntreb pe tine… ce s-a mai întâmplat? Am dreptul să ştiu Adam: … Nimic Evelyn: E ultimul tău cuvânt? Adam: Da Evelyn: Chiar dacă ţi-aş spune că ştiu că s-a-ntâmplat mai mult? Adam: De unde? N-am… şi în jurnalul meu nu scrie nimic de vreo „plimbare” Asta a fost o minciună Evelyn: Nu, asta a fost o cacealma Pentru că am intuit ceva… (pauză foarte scurtă) dar chelnăriţa chiar există… Adam: Ţi-am spus adevărul Mă refer la Jenny… Evelyn: Nu te cred Adam: … ba da! Evelyn: Atunci trebuie s-o lăsăm aşa, nu? (Se privesc fix Ea îşi duce mâna la nas ) Evelyn: Aaa, şi… mă bucur că am aflat şi eu de căzătura ta… data viitoare ce-o să fie? Gâtul şi picioarele? Adam: O glumă ieftină… Evelyn: O minciună ieftină… Adam: Ce-ai fi vrut să le spun, hm? Evelyn: De exemplu, adevărul? Adam: Ei, hai… câte am îndurat numai pentru nenorocita aia de geacă! Nu mai aud decât „dar ce s-a-ntâmplat cu tine? Ce-ai păţit?” Să dau anunţ la ziar cu ce-am făcut? Evelyn: Cu ce? Cu căzătura? Adam: De fapt despre ce e vorba? Evelyn: Habar n-am Spune-mi tu… Adam: Nici eu nu ştiu Zău… Evelyn: Te-ai plictisit de mine? Asta e? Adam: Doamne fereşte! Nu! Eşti nebună?! Evelyn: Atunci, nu-nţeleg… nu vreau să par de modă veche, dar mai ai puţin şi ţi-o tragi pe la spatele meu… Adam: N-o să fac aşa ceva niciodată… Evelyn: Nu, nu cu ea Şi asta pentru că ea nu vrea Cunosc genul la perfecţie Vroia să-ţi plângă pe umăr, şi dacă tot e acolo, ce mare chestie, de ce să nu te sărute, şi poate să ţi-o şi ia la mână, cine ştie? Dar să i-o tragi n-o să te lase niciodată, şi probabil că oricum nu ţi s-ar scula, doar el ţi-e cel mai bun „amic”! (pauză foarte scurtă) Dar hai să te-ntreb şi altfel, Adam Dacă n-ar fi fost ea, ci, să zicem, chelnăriţa cea dulce… (Adam evită privirea ei) … ai crezut că n-o să aflu, nu? Tot lugu-lugu-ul, şi trei dolari bacşiş Adam: … n-a fost nimic Evelyn: Niciodată nu e nimic Până când devine ceva… (pauză foarte scurtă) dacă ar fi fost ea… la mica voastră plimbare… Adam: N-a fost nici o plimbare… Evelyn: Mi-e egal Dar dacă situaţia ar fi fost asta, ce s-ar fi-ntâmplat? Întreabă-te Adam: Doamne, acum o să-mi povesteşti că batista brodată cu căpşuni a dispărut… Evelyn: Nu-nţeleg aluzia Adam: Nu-i nimic (Se milogeşte ) Evelyn, te rog… (Ea zâmbeşte, şi adoptă un ton mai blând ) Evelyn: Nu vreau decât să ştiu cum stăm… credeam că pot avea încredere în tine Adam: Dar poţi avea! Evelyn: Adam, ea e logodită cu prietenul tău Eu sunt prietena ta… unde e încrederea? (el o ia brusc de mână) Adam: Fac tot ce vrei, okay? Ştiu că ce-am făcut a fost o greşeală, am stricat tot, dar n-am mai făcut în viaţa mea aşa ceva, să înşel o femeie cu care sunt împreună… căcat, doi ani până să te-ntâlnesc n-am avut nici un fel de femeie! Aşa că spune-mi ce să fac şi fac… dar nu vreau să te pierd Evelyn: Eşti sigur? Adam: Foarte sigur Te iubesc… Evelyn: Cuvinte mari, ţi-am mai spus… Adam: Şi uite că eu le spun Din toată inima Evelyn: Faci tot ce zic eu? Adam: Tot Evelyn: (fără expresie) Renunţă la ei Ca prieteni La amândoi Fără nici un fel de explicaţie Nu te mai întâlni cu ei şi nu mai vorbi cu ei Niciodată Adam: … mmm? Evelyn: Asta ar fi ceea ce vreau eu Ar fi o dovadă a sentimentelor tale… Adam: Evelyn asta e… Evelyn: Trebuia să te gândeşti bine, înainte să te supui la probe… Adam: … Doamne… Evelyn: Deci, Adam, ce-alegi? Adam: Şi dacă nu…? Evelyn: Păi, cum se-ntâmplă cu chestiile astea până la urmă În viaţă cel puţin… dacă am fi într-un film, toate s-ar aranja mai devreme sau mai târziu, dar – ghinion Ultimul tău cuvânt? (Adam o priveşte îndelung ) Adam: … Te aleg pe tine (Evelyn îl trage spre ea şi-l sărută lung ) Evelyn: Răspuns corect, greieraş… O sală de conferinţe (Phillip e acolo, s-a facut chic Intră Adam cu un pahar în mână Vrea să se ducă în direcţia opusă, dar Phillip îl reţine ) Phillip: … Adam! Moşule, cum merge?! Adam: (aruncă o privire în jur) Salut, ce mai faci? Phillip: Ah, cât se poate de bine Ce se-ntâmplă, nu mai răspunzi când te sun? Adam: Ba da, dar…mda… Phillip: Nu-ţi face probleme, înţeleg Mă rog, toate…problemele alea… Adam: Nuu, doar că s-au întâmplat prea multe în ultima vreme La lucru, înţelegi… Phillip: Da, e-n regulă Adam: Serios (pauză foarte scurtă) mă duc să m-aşez pe undeva… Phillip: Stai un pic… ce atâta grabă? Adam: (neliniştit) Vreau doar …să găsesc un loc bun (pauză foarte scurtă) Unde-i Jenny? Phillip: Foarte ciudat Adam: Ce? Phillip: Ei, hai, ce naiba!…ne-am despărţit, doar Nu mai suntem împreună, sau aşa ceva Ştii tu Adam: Ce? Nu, eu, când…? Phillip: De vreo două săptămâni…chiar după…ştii tu Îmi pare rău Am fost foarte ofticat, dar, mda…discuţia aia faţă-n faţă a fost total inutilă Adam: … E-n regulă Dar tu şi Jenny, v-aţi…? Nu pot să cred Phillip: Ba să crezi (pauză foarte scurtă) I s-a sculat într-o zi, după ce s-a-ntâlnit cu voi, şi asta a fost Mi-a dat inelul înapoi şi s-a cărat Adam: … Îmi pare rău Phillip: Eh, acu’ treaba e-ngropată…oricum voiam s-o termin, ştii doar Dar când eşti la faza de planuri şi de cumpărat şerveţele şi toate alea, e aproape mai uşor, să continui! (pauză foarte scurtă) mi-ai făcut un serviciu, pe bune…eram prea tânăr ca-mi bag capu’-n jug Adam: Chiar nu ştiu ce să zic… Phillip: Nu te mai gândi la asta (pauză foarte scurtă) Ai mai văzut-o-n ultima vreme? De Jenny vorbesc… Adam: Nu… Phillip: Okay Mda, chestia de aici o să iasă bine, nu ?! (râd amândoi, scurt Vine Jenny, îi vede şi-şi caută un loc ) Adam: Jenny… Jenny: Ooo, Adam… bună Bună, Phil Phillip: Bună Adam: Îmi pare rău… de chestia cu voi… Jenny: (fixându-l pe Phillip ) Nu poţi să-ţi ţii gura, nu? Phillip: Ce-i? Jenny: N-o să te schimbi niciodată… asta e (se întoarce şi se aşază în public) Adam: Ce-i cu ea?… Phillip: Da, ce să zic? Încă n-am făcut publică treaba… rahat, oricum nu mai contează (Lumina clipeşte de două ori Adam se uită-n sus ) Adam: Mai bine să ne… Phillip: (caută din ochi) Uite acolo două locuri Adam: Mhm… poate c-ar fi mai bine să nu… Phillip: … E-n regulă Okay, mi-e egal Pa, moşule (Se cară Adam se uită după el, apoi îşi caută un loc Se stinge lumina sălii, se aprinde lumina pe scenă La puţin timp apare Evelyn, îmbrăcată – pentru stilul ei – chic, şi zâmbeşte ) Evelyn: Bună seara Mulţumesc că aţi venit aici astă seară Afară e frig ca naiba şi plouă, şi cu siguranţă că majoritatea dintre dvs aţi fi preferat ca în timpul liber să fiţi în altă parte decât …la universitate Vă promit, deci, că voi face ca această prezentare să fie cât se poate de scurtă şi nedureroasă, cel puţin pentru unii dintre dvs , şi că vă voi lăsa cât se poate de repede să vă-ntoarceţi acasă Materialul vizual care însoţeşte acest proiect de absolvire, se află momentan, încă la comisia de examinare, dar sperăm că săptămâna viitoare va fi expus în galeria de alături, aşa că cine nu mai rămâne dup-aia la un pahar de vin şi un biscuit, poate să viziteze cu plăcere, altă dată (zâmbeşte) Okay, cam asta a fost partea plicticoasă a serii… (întoarce un cartonaş) Misiunea mea astă seară este să dezvelesc lucrarea mea de diplomă, să dau explicaţii în legătură cu ea, şi apoi să strâng mâini şi să zâmbesc, ca să o las în grija câtorva dintre voi, pentru critici s a m d pe scurt: misiunea mea este să mă supun îndurării dvs, ceea ce nu-mi ridică nici un fel de problemă, deoarece am constatat că aşa a fost întreaga mea viaţă academică, adică m-am supus îndurării altora, şi asta se întâmplă încă de când aveam cinci ani Asta e…aşa e sistemul, iar un singur om nu poate schimba mare lucru…dar vă poate determina pe dvs să vă puneţi întrebări în legătură cu sistemul şi cu propria dvs scară de valoari De aici şi ,ăm, discursul meu puţin cam dramatic (parcurge cartonaşul) Bla-bla-bla… (Evelyn se-ndepărtează câţiva paşi, apoi reintră în lumină de parcă ar fi uitat ceva ) ah, da, aproape că uitasem… ce voi spune acum e, mai degrabă, o treabă personală, şi, probabil că nici n-ar trebui să fac aşa ceva, dar e vorba de o culme a şederii mele aici la Clarkson, aşa că vă rog să binevoiţi să-mi mai acordaţi puţin atenţia dvs (pauză foarte scurtă) Cu două zile-n urmă am primit un inel de logodnă, dar nu i-am dat încă, proprietarului un răspuns…de aceea aş dori să rezolv asta în această seară Deci E o piatră splendidă, şi un gest minunat din partea ta, din multe motive Când voi fi terminat cu prezentarea, îţi vei primi răspunsul Promit…(arată publicului inelul) Acum cinci luni, profesorul meu mi-a dat următorul sfat…”fă artă, dar schimbă lumea” Vorbe înţelepte, mi-am zis atunci, şi, ca o studentă cuminte ce mă aflam, am încercat să le urmez După cum ştiţi, orice călătorie începe cu primul pas – doamne! Astă seară chiar că vorbesc ca din almanahuri!- aşa că m-am mutat, ca să… (Pare aproape cuprinsă de nelinişte, dar numai „aproape” Aruncă o privire în public ) Când am început să-mi scrutez lumea în căutare de ceva, ce aş putea să schimb, mi-am dat seama, că mi-a fost dată o misiunea prea grea „Schimbă lumea” Aşa că m-am hotărât la a doua variantă, adică să schimb „lumea” unui singur om Oricum, un început, nu? Un om se schimbă, apoi un altul, şi apoi…da, ştiţi şi dvs… greoi, dar eficient Pe acest fond vă prezint cea mai nouă operă a mea O sculptură umană, la care am lucrat în ultimele 18 săptămâni şi de care sunt foarte mândră Numele lui, din motive legale, nu vi-l pot da, întru-cât n-avem încă un acord scris din partea lui, ca să expunem publicului partea vizuală Dar, fiindcă suntem într-o universitate mică, într-un orăşel încă şi mai mic (râde), cu siguranţă că presupunerile dvs vor nimeri exact în punctul negru Mai ales că anul ăsta am făcut tot ce mi-a stat în putinţă ca să mă afişez cu el – altminteri eu sunt mai degrabă genul casnic Acest lucru mi s-a părut esenţial pentru extraordinara lui transformare Opera însăşi – el – nu are un titlu, pentru că mă gândesc şi sper, că pentru fiecare are un alt înţeles O spun deschis: pentru fiecare care o priveşte În orice caz, însă, numele lui real i se potriveşte în cel mai înalt grad (proiectează o poză, format mare, pe un ecran lângă ea Faţa nu se poate recunoaşte ) I-am ascuns faţa in acest stil MTV…aceasta este o poză cu el „înainte”, pe care ne-a făcut-o un prieten , la cererea mea Eram la „Pizza hut”, cea de pe autostradă Asta se întâmpla la prima noastră întâlnire oficială, după ce m-a întrebat dacă nu vreau să ies cu el – acest lucru s-a-ntâmplat la locul lui de muncă, o gravă încălcare a regulamentului, după cum mi s-a spus Tot aici a încercat, prin strădaniile mele, şi prima lui masă vegetală Mă rog, în măsura în care calzone cu spanac si ciuperci poate fi socotită o mâncare vegetală Îşi mai luase şi o salată… în orice caz, pentru el a fost o experienţă enormă, după cum mi-a spus, şi aceasta a marcat începutul muncii mele sistematice, de sculptor, dacă vreţi, în cele două cele mai maleabile materiale pe care le alesesem: carnea umană, şi voinţa umană (pauză foarte scurtă) Pentru prima oară l-am văzut pe… materialul meu brut - e chiar comic că n-am voie să pronunţ nume! Îmi pare rău, dar un avocat chiar m-a sfătuit să mă exprim astfel: „Material brut”… Deci, l-am văzut pentru prima oară pe data de 9 ianuarie, a cincea zi a semestrului de iarnă, pe când luasem urma unui alt „material brut” (rânjeşte) Din motive lesne de închipuit, această nouă creatură mi s-a părut mai bună pentru munca mea, şi astfel am născocit un scenariu, care în final, să ne permită să intrăm în contact, aparent din întâmplare (aruncă priviri cercetătoare în public) Mă urmăriţi? Sunteţi aşa de liniştiţi…okay Expoziţia însăşi vă va oferi nenumărate exemple directe ale eforturilor mele, unele dintre aceste exponate sunt interactive, ca, de exemplu, casete video, sau înregistrări ale discuţiilor noastre, alte exponate care sunt mai degrabă de natură ştiinţifică, precum curbe de creştere, radiografii şi materialul aferent Această fotografie ne arată că frizura, ochelarii, excesul dramatic de greutate, ofereau spre lucru o serie de zone ale corpului, care făceau ca el să fie un unicat pentru acest proiect, aproape un ideal Am făcut o mică listă de schimbări: o nutriţie mai bună, pierdere din greutate – în jur de vreo 17 kg - , un program de fitness format din training pentru rezistenţă şi lucrul cu aparate, un hair styling complet nou, precum şi transformări hotărâtoare în garderobă Ba chiar s-a şi tatuat pentru mine… într-un loc cât se poate de îndoielnic Sigur, toate astea sunt lucruri superficiale, dar dacă v-aş povesti că voi merge până la capăt şi că mă voi mărita cu acest tip, probabil că mi-aţi strânge cu toţii mâna şi aţi exclama: „uau, cum fac şi eu asta cu prietenul meu?” Dar din păcate, toată treaba nu s-a întâmplat din dragoste sau din grijă sau din afecţiune…singura mea miză a fost următoarea: pot eu să provoc în această persoană o anumită cantitate „x” de transformări, şi asta numai datorită manipulării, în loc de daltă? Am avut mare grijă ca la întâlnirile sau şedinţele noastre – rendez-vous-uri nu le-aş putea în nici un caz numi, în ceea ce mă priveşte cel puţin, deşi un aspect romantic era indispensabil –am avut, deci, mare grijă să nu exercit vreo putere asupra lui Voinţa liberă era cel mai important lucru Eu doar i-am vorbit, i-am făcut sugestii, i-am dat iluzia că mă interesează şi că admir persoana lui, dar nu i-am zis niciodată: „te rog, fă asta!” Nici măcar o singură dată Până aici sunt întrebări? (mătură asistenţa cu privirea) Ăămmmm… poate că tocmai vă-ntrebaţi: „dar măcar l-a prevenit şi pe el?” Sigur că nu, nu puteam Nu se putea mai devreme de astă seară, altminteri n-ar mai fi fost o operă de artă Ar fi fost un amorez distrus, un logodnic păcălit ş a m d Dar el e mult mai mult decât atât…el este creaţia mea Acum, mulţi dintre dvs , acasă, sau pe drumul spre casă, veţi cataloga , în mod pripit acţiunea mea ca fiind brutală, inumană, sau nerealistă, dar gândiţi-vă, vă rog: aşa cum mulţi dintre dvs la locul de muncă, sau în relaţiile dvs nu vreţi decât binele… aşa a fost şi interesul meu de o natură pur umană, da, dar înainte de orice, acest interes era orientat spre obţinerea de rezultate Câţi dintre cei prezenţi aici pot pretinde că nu şi-au privit partenerul, sau / şi colegii de muncă gândind: „el sau ea ar fi perfect(ă) , dacă n-ar exista acest mic amănunt…”da, în acest sens am luat şi eu materialul meu brut şi l-am modelat într-o nouă formă, în ceva nou, în ceva unic – socotind după reprezentările şi scara de valori cerute de societatea noastră – ba chiar în ceva mai bun decât atât Ca artistă, în orice caz, căutarea neobosită după adevăr, şi tradiţionala lipsă de respect pentru legi şi reguli, m-au dus chiar mai departe Am descoperit că doar prin puterea mea de convingere – şi, da, această putere era de multe ori de natură sexuală – puteam să-mi modelez materialul atât în exterior, cât şi în interior Brusc, am descoperit cum produc puternice alunecări morale, acolo unde înainte nu putusem simţi decât vagi urme din ele Şi asta , de multe ori, în raport direct cu transformările exterioare survenite Asta înseamnă că, în vreme ce obiectul meu devenea din zi în zi mai atrăgător, mai antrenat şi mai sigur de sine, acţiunile lui deveneau din ce în ce mai , ăm, îndoielnice Împotriva oricărui sfat medical şi-a făcut o operaţie la nas, o operaţie estetică, la doar 22 de ani, spunând oamenilor că s-a lovit într-un mic accident În afară de asta, începu să mă înşele pe mine şi pe prietenii lui într-un fel din ce în ce mai neruşinat şi să se intereseze de alte femei A avut chiar o mică aventură cu logodnica celui mai bun prieten al lui, ascunzându-ne până-n ziua de azi, amănuntele acestei întâmplări Peste asta, atunci când l-am rugat, a renunţat fără ezitare la aceşti prieteni, abandonându-i fără nici o explicaţie, chiar după acea întâlnire, ceea ce mă face să bănuiesc că au mai fost şi alte greşeli pe care le-a făcut cu tânără fată amintită Iar apoi, toate aceste transformări au ajuns la apogeu atunci când mi-a făcut o cerere în căsătorie, şi asta venind de la un înrăit – în ciuda vârstei – celibatar Socotesc această faptă „îndoielnică din punct de vedere moral”, pentru că, cel puţin mie, mi se pare că motivul lui n-a fost doar sentimentul cinstit pentru mine, ci şi un apăsător sentiment de vină Pe scurt: el este, după cum văd eu, un om cu totul nou (pauză foarte scurtă) cum zicea bunicul meu : „în ala ai de băgat o groază de muncă”… (ţine o poză mare „după”, aşa încât s-o vadă toţi) Dar, indiferent ce revistă deschideţi, sau la ce emisiune de televizor vă uitaţi, lumea vă va vesti… el a devenit mai interesant, mai dezirabil, mai normal Într-un cuvânt, mai bun El este exemplul nostru viu, care respiră, de cât suntem de obsedaţi de exteriorul lucrurilor, de forma lor (pauză foarte scurtă) Sigur, opera mea va păli Aşa cum la un moment dat, şi marmora şi culoarea se vor recunoaşte învinse în faţa unei pungi de chips sau a unei duminici petrecute în pat E trecătoare Dar în acest unic moment grandios, este perfectă Perfectă aşa cum am creat-o eu…(la fotografie) Nu-i rău, nu? Şi, doamnele mele, încă mai e liber (către Adam) A fost un gest uluitor şi neaşteptat, dar mi-e imposibil să-l accept… (scoate inelul de pe deget, şi-l fixează pe un şevalet) Piatra şi montura inelului, le veţi putea privi mai de aproape, de-ndată ce-l voi integra în expoziţie (pauză foarte scurtă) Eu personal nu regret nimic din comportarea mea…asta e! Am fost întotdeauna arogantă şi mi-am băgat de mult în cap că sunt artistă Mai mult nu Sunt în rând cu o lungă listă de artişti care n-au crezut în instanţe ca religia sau puterea sau nici măcar familia Nu există decât arta Arta care trebuie creată Cu orice preţ (pauză foarte scurtă) Cu aceasta vă prezint astă seară sculptura mea, împreună cu materialul aferent Mulţumesc (se apleacă scurt şi iese din lumină) O sală de expoziţie „material aferent”, răspândit pe diferite piedestale prin cameră Evelyn stă singură, avînd în mână un pahar, şi în cealaltă un biscuit După un timp muşcă din el se duce la o cutie cu fotografii şi-ncepe să răsfoiască pozele Adam intră şi o priveşte Evelyn: hei (pauză foarte scurtă) mă bucur că ai băgat un ochi… Adam: ei, oricum n-aveam nici un program… şi pe stradă oricum nu mai pot să ies Evelyn: ascultă, Adam… Adam: termină cu „ascultă Adam”, da? Altfel nu mai rezist… (pauză foarte scurtă) Spune-mi pur şi simplu „el”, sau „fără titlu” (Se târăşte spre masă, şi-şi toarnă un pahar de băutură Îşi bagă câţiva biscuiţi în buzunar, şi alţi trei îi îndeasă în gură ) Evelyn: nu mai contează, fă ce vrei… eşti desăvârşit Adam: „eşti desăvârşit” Uau (se gândeşte o clipă) În general se zice simplu: „uite, îmi pare rău, dar nu se pune problema de căsătorie ” Şi fără public… Evelyn: …da, poate am mers un pic prea departe Adam: „un pic prea departe?” Doamne, Dumnezeule, mai aveai puţin şi te loveai de Marte… Evelyn: (zâmbind) vezi, tot haios (pontos, glumeţ) ai rămas… Adam: lasă asta, da? n-am fost niciodată haios, înţelegi? Niciodată Şi nici isteţ şi nici frumos Nu eram nimic până să-ncepi tu cu joculeţele tale de-a creatoru’ (doctorul) Recunosc Eram un zero barat Dar ştii ceva? Mi-era bine Evelyn: ştiu, mai ai de digerat o mulţime de lucruri până să… Adam: Îhâm… pe lângă mine, Gregor Samsa n-avea nici o problemă… Evelyn: nu-nţeleg… Adam: nu contează Înţeleg eu (un moment de tăcere mormântală) Evelyn: …ascultă, n-aveam cum să-ţi zic despre ce-i vorba, mi-ar fi aruncat toată munca-n aer, da’… Adam: noi, în acest mic orăşel, numim treaba asta „minciună”… Evelyn: te-am minţit, da… Adam: ah, un amănunt neimportant (pauză foarte scurtă) „sunt un om foarte direct” („sunt genu’ ce-am în guşă şi-n căpuşă”)… Evelyn: a trebuit să spun asta Îmi pare rău Adam: îţi pare rău? Tare… şi eu care mi-nchipuiam că n-o să-ţi scot nici cu cleştele vorbe de genu’ ăsta Evelyn: Da’ nu-mi pare rău Adică de ce-am făcut Mi se pare doar trist c-o iei aşa în tragic… Adam: ah, acum pricep… Evelyn: chiar am crezut c-o s-o iei mai lejer (a la legere) Serios… altfel îţi dai seama că nu te-aş fi invitat astă seară Adam: sigur, nici pe mine, şi nici pe cei mai buni două sute de prieteni ai mei Evelyn: Adam, tu nu ai prieteni (pauză foarte scurtă) pe singurii prieteni cu care te-am văzut eu vreodată, i-ai părăsit Şi nu mi s-a părut deloc că ţi-a venit greu s-o faci… (Adam se îngrozeşte Ea e chiar un şarpe ) Adam: Doamne, Dumnezeule… Da’ te rog, nu te abţine Fii necruţătoare până la capăt Evelyn: nu fac decât să spun adevărul, pe cât posibil Adam: (râde) asta ar fi ceva nou… Evelyn: …Doamne, ce furios eşti… Adam: păi, deh, Evelyn, ce să zic?! Te-ai băgat în viaţa mea şi pe urmă mi-ai expus-o-ntr-o vitrină… oricine ar fi un pic furios (jignit) Evelyn: cu ce-am greşit? (pauză foarte scurtă) vorbesc serios Spune-mi şi mie… Adam: mi-o sugi… Evelyn: tu mi-ai supt-o mie De multe ori Vrei să vezi? E pe o casetă Adam: chiar eşti bolnavă Pe bune… Evelyn: da… ce-a fost aşa de rău? Vreau să ştiu Spune-mi şi mie… concret Adam: ca să te mai împăunezi şi cu asta, la urmă (Ca să pui cu asta bomboana pe colivă, nu?) Căcat Evelyn: dacă te-ai putea auzi… n-ai fi spus niciodată aşa ceva înainte Adam: tot meritul tău, nu? Evelyn: nu, astea le-ai învăţat singur Băieţii drăguţi spun chestii porcoase Îşi închipuie că asta-i face şi mai atrăgători… Adam: aha, atunci ia zi-mi cât de „atrăgătoare” ţi se pare asta: du-te-n pizda mă-tii de javră Evelyn: continuă (Dă-i ’nainte!) Varsă tot Şi dacă aşa gândeşti despre mine, atunci poţi şi să-mi spui ce am greşit… dacă am greşit ceva… Adam: nu ţi se pare că totul e o greşeală?! Evelyn: repet: spune-mi tu Vreau să ştiu ce am făcut eu, după părerea ta… ( el inspiră adânc Nu vrea să-i facă jocul) Adam: chiar nu ai nici cea mai vagă idee… Evelyn: dar spune odată! Adam: ooo… căcat Ascultă… n-am timp, okay? N-am de gând să stau aici şi să… Evelyn: sportul? Sau… te-au enervat hainele noi? Adam: nu despre asta… Evelyn: tot ce-am făcut te-a făcut mai dezirabil, Adam Brusc, oamenii te-au băgat în seamă… le-ai părut deodată interesant Adam: da, băftosul de mine Am fost ales să fiu o parte a „instalaţiei” tale Evelyn: tu eşti instalaţia mea… (pauză foarte scurtă) ascultă: să zicem că n-ai fi venit astă seară, şi că n-ai fi ascultat totul… n-ai fi rămas fericit? Nu m-ai fi aşteptat acum acasă, sperând că totul mi-a mers bine, şi dorindu-ţi să te culci cu mine?… Adam: nu despre asta e vorba… Evelyn: ba da! exact despre asta e vorba Totul a fost adevărat, pentru tine, deci a fost adevărat Pentru mine n-a fost, deci n-a fost Totul e subiectiv, Adam, totul Adam: nu şi iubirea Sau oroarea Evelyn: ba bineînţeles că da… Adam: (căutând cuvintele potrivite) Îţi spun eu ce-i adevărat Adevărat ar fi să-ţi târâi curul prin tribunale, asta ar fi adevărat Evelyn: Da’ fă-o… mi-am asumat riscu’ ăsta Adam: exact, şi dacă-ţi închipui c-o să-ţi permit să expui toată mizeria asta, înseamnă că ţi-ai pierdut minţile (arată) Astea sunt casetele noastre?… când făceam sex Clar! Ai înnebunit… Evelyn: aici sunt o mulţime de chestii Mai sunt şi altele, încă împachetate… Adam: mai bine împachetează-le pe toate Evelyn: ar trebui să fii mândru… de majoritatea… Adam: lasă-le-n cutii, da? Evelyn: şi cu geaca ce să fac? Unde s-o pun? Adam: …ce? Evelyn: Geaca ta aia veche Pe care mi-am scris telefonu’ atunci, la muzeu Cu spray (pauză foarte scurtă) am luat-o cu şase dolari de la armata salvării… Adam: …pentru ce ai luat-o? Evelyn: ca s-o am Pentru orice eventualitate… Adam: hm, adică mă şi şantajezi, nu? Ooh, rahat… (pauză foarte scurtă) la ce pagină-i asta în „manualul fetelor rele”? *** Eu cred că-i vorba de şantaj sentimental, nu de vreo zăpăceală policierească Evelyn: habar n-am, dar e p-acolo… Adam: garantat Evelyn: am vrut doar să ştii, mai mult nu… (el se uită prin cameră, apoi ridică din umeri şi se-ndepărtează) Adam: …bine Evelyn: ce? Adam: e-n regulă, las-o… Evelyn: ce anume? Adam: eh, tot un căcat… mai rău tot nu poa’ să fie Dacă te excită pe tine să le-arăţi la oameni ciorapii mei găuriţi, şi chiloţii pătaţi, n-ai decât… Evelyn: nu mă „excită”… Adam: dacă înseamnă aşa de mult pentru tine, n-ai decât… Evelyn: …Adam, asta este munca mea (pauză foarte scurtă) o să primeşti înapoi totul, imediat ce-mi iau diploma Adam: mi-e egal… Evelyn: sigur Adam: inelul, poate E de la bunica Evelyn: o să am grijă de el Adam: mulţumesc Bine… Evelyn: (sinceră) …mai eşti supărat? Adam: eu? Naaa… doar ne-am şi distrat împreună, nu? Evelyn: da Adam: dar, hei, totul e subiectiv Evelyn: corect Adam: aşa că m-am distrat, m-am îndrăgostit şi toate alea… iar tu te-ai ales cu o diplomă şi câteva rânduri în gazeta studenţească Te felicit Serios… dar fă-mi un hatâr: nu-ţi închipui că asta ar fi „artă”, okay? E o glumă bolnavă şi de căcat, dar nu e „artă” Evelyn: zău? Adam: cam aşa ceva Da (pauză foarte scurtă) Cum să-ţi spun? Când Picasso s-a căcat, nu şi-a numit căcatul „sculptură” El înţelegea diferenţa Dar, normal… de aia era Picasso Şi dacă mă înşel eu, adică dacă îmi scapă mie ceva fundamental, şi a-ţi borî micile tale nevroze de căcat în poala semenilor e socotit, într-adevăr, oarecum „artă”, atunci ar trebui, cel puţin, să-ţi fie clar că totul costă…înţelegi? Cineva plăteşte pentru cele două minute ale tale pe CNN Cineva plăteşte pentru indivizi ca tine Şi dacă nu-nţelegi asta… probabil că următoarea ta lucrare o să fie un abajur din piele de bebeluş, pe care-l vei numi „mobilă” (pauză foarte scurtă) Oricine poate provoca, sau şoca: stai la seminar, sau în pasaj, sau mai ştiu eu unde, şi te pişi; sau te vopseşti în albastru şi ţopăi în curu’ gol prin biserică zbierând numele ălora cu care ţi-ai tras-o E asta artă, sau ai uitat tu să-ţi iei calmantu’? Trebuie să existe graniţe Ca să poată exista artă, trebuie să existe pe undeva şi graniţe Limite, dacă chiar ai ceva de zis Sau poate doar vrei să atragi… atenţia (pauză foarte scurtă) cam asta ar fi Evelyn: …uau Okay… deci tu crezi că ar trebui să devin „un om mai bun”, nu? Adam: pe scurt, da Evelyn: mai bun, în sensul de… ca tine? Adam: nu Doar mai bun… Evelyn: mda, atunci trebuie să cădem de acord că nu putem cădea de acord, nu? Adam: da, trebuie (pauză foarte scurtă) nu uita ce zicea Oscar Wilde… Evelyn: ăsta avea tot timpul o vorbă de duh în buzunar, nu? Adam: da…”orice artă este total inutilă” El a spus-o Evelyn: hm Credeam c-o să vii cu ceva de genul „înşelăciunea şi trădarea fac parte din fiinţa artistului” Nici citatul ăsta nu-i rău… Adam: corect, da drace, mi-ar fi plăcut să-l fi zis eu Evelyn: ok, nici o problemă… Wilde n-a avut un sfârşit prea frumos Adam: yep… singur, sărac şi la pârnaie Toate lucrurile pe care mi le doresc pentru tine… (zâmbeşte) Dar o chestie tot trebuie să-mi spui Evelyn: da? Adam: a fost ceva care să fi fost adevărat? Evelyn: cum adică? Adam: nu mă refer la ce-am făcut, sau la cuvintele frumoase, sau aşa… ci la… orice din ce-a fost Evelyn: …nu, nu prea Adam: la tine, mă refer Operaţia de nas, sau Lake Forrest, sau numele de fată al mamei tale? Ceva din tot ce mi-ai spus? Evelyn: pe mama o chema Anderson… Adam: aha Ai 25 de ani? Evelyn: 22 dar… am făcut doi ani într-unul Adam: okay… (pauză foarte scurtă) şi cicatricile sunt şi ele… Evelyn: am inventat totul Adam: aha Aha Măcar eşti Geamăn? Evelyn: nu Peşte Sorry Adam: e-n regulă Hei, doar e… artă (tăcere scurtă Se privesc) Evelyn: (uitându-se la ceas) Eh, ar cam fi timpul s-o-ntind Mă întâlnesc cu câţiva… specialişti… Adam: bine Evelyn: …şi cred că şi coordonatorul de an mai vrea „un cuvânt cu mine ” (cu vocea lui ricky – ricardo) „trei’ să reglăm o chestie” Adam: de unde-i asta? Evelyn: I love Lucy Adam: aaah, televizorul, cealaltă mare artă… Evelyn: Îhâm Vii şi tu? Adam: naaa, încă nu… (ridică mâinile) nu-ţi fie frică, nu m-ating de nimic N-am la mine nici un spray Nu vreau decât… Evelyn: înţeleg Stai liniştit Adam: mulţumesc… Evelyn: uşa se-nchide singură Trage-o, doar Adam: perfect (Evelyn îi mai zâmbeşte o dată, dar nu spune nimic În fond, ce-ar mai fi de zis? Se duce la uşă, dar se opreşte ) Evelyn: … doar atunci Adam: hm? Evelyn: la tine în pat, în seara aia, când te-ai aplecat şi mi-ai şoptit ceva în ureche… Mai ştii? Adam: bineînţeles Mai ştiu încă tot ce-am făcut împreună Evelyn: iar eu ţi-am şoptit înapoi, şi ţi-am spus… Adam: da Evelyn: atunci am spus adevărul Pe bune Adam: da? Evelyn: da Adam: …oh Ea mai vrea să zică ceva, dar se opreşte Pleacă Adam stă singur în camera goală şi se uită printre exponate Mai ia câţiva biscuiţi şi-i mănâncă, în timp ce atinge cu mâna diferite lucruri din viaţa lui cu Evelyn La urmă se opreşte lângă video şi televizor Deodată bagă o casetă şi se aşază pe jos Găseşte momentul pe care l-a căutat: şoptitul la ureche Apasă pe „play” şi urmăreşte momentul Derulează şi repetă faza iar şi iar Îşi pune pe el vechea lui haină şi se face comod pe podea Se uită la tv Foarte concentrat, dar ce-şi zic, rămâne neclar, nu se aude Face tot aşa Linişte Heblu 